Donald Trump oo ka digay xil ka qaadista loo qalqaalinayo | Allbalcad Online\nHome WARARKA Donald Trump oo ka digay xil ka qaadista loo qalqaalinayo\nDonald Trump oo ka digay xil ka qaadista loo qalqaalinayo\nWuxuu Trump ka digay in arrintaasi ay sababi karto inay kadhalato carro aad u xoog badan. Aalka Wakiillada ayaa lagu wadaa in ay maalinta Arbacada ee barri ah u codeeyaan qodobka dastuurka ee xil ka qaadista loogu sameynayo Trump.\n“Waxay ila tahay in [howsha xil ka qaadista] ay sababeyso cadho xad dhaaf ah oo ka dhan doonta waddankeenna. Anigu ma doonayo qalalaase,” ayuu yiri Mr Trump. Wuxuu madaxweynaha xilkiisu sii dhammaanayo hadalkan jeediyay xilli uu maanta ka sii baxayay Aqalka Cad, isagoo ku sii socday gobolka Texas ee darbiga xadka laga dhisayo.\nPrevious articleBeesha Caalamka oo war Kaso saartay khilaafka ka taagan doorashada Soomaaliya


Ethiopia oo caqabad cusub hordhigtay SHIRKA maamul u sammeynta Gobollada Dhexe iyo DFS - Caasimada Online\nHome Warar Ethiopia oo caqabad cusub hordhigtay SHIRKA maamul u sammeynta Gobollada Dhexe iyo...\nEthiopia oo caqabad cusub hordhigtay SHIRKA maamul u sammeynta Gobollada Dhexe iyo DFS\nDhuusomareeb (Caasimada Online) – Ciidamada Itoobiya ee ka mida ciidamada AMISOM ee ka howgala Goboladda Dhexe ee Soomaaliya ayaa mugdi geliyay in shirka maamul u sameynta gobolada dhexe in lagu qabto degmada Cadaado oo ahayd meesha ay dowladda federaalka dadaalka ugu jirtay muddooyinkii ugu danbeeyay.\nSaraakiisha ciidamada Itoobiya ayaa gaarsiiyay madaxda dowladda Federaalka in shir lagu qabto degmada Cadaado aanay suuragal ahayn xilligan dhinaca ammaanka darteed, waxayna warbixintooda ku caddeeyeen in muddo saddex bilood ah ay u baahan yihiin si ammaanka Cadaado loo sugo loona hubiyo inay tegi karaan madaxda dowladda Federaalka, iyagoo ka digay in wixii waqti ka horeeya xilligaasi aanay mas’uul ka noqon Karin amaanka degmada Cadaado.\nArrintan ayaa caqabad hor leh ku noqoneysa rabitaankii madaxweyne Xasan Sheekh oo ahaa in Cadaado laga furo shirka maamul u sameynta goboladda dhexe isla markaana inta aysan bishan April dhamaan la doorto hogaankii maamulka kumeelgaarka ah ee Goboladda Dhexe.\nDhowaan waxay Itoobiya ku guuleysatay inay dib u celiso ciidamo Jabuutiyaan ah oo qorshahoodu ahaa inay tagaan Cadaado, kadib markii ay adeegsatay kooxda Ahlu Sunna oo Matabaan ku sugan, kuwaas oo muddo laba maalmood ah hor fadhiyay ciidamada Jabuutiyaanka una diiday inay ka gudbaan halkaasi.\nItoobiya oo lug weyn ku leh arrimaha Soomaaliya waxay inta badan faragelin weyn ku heysaa arrimaha Soomaaliya, iyadoo sidoo kale galaangal weyn ku leh maamulada Koonfur Galbeed iyo Jubba. Lamana oga sida dowlada Federaalka arrintan ka yeeli doonto.


Gudigii loo xilsaaray inay soo baaraan xasuuqii AMISOM ay ka geysteen Shabeelaha Hoose oo warbixin soo saaray | Wahel Kaga Koowaad ka dhigo Badweyn\tSaturday, May 25th, 2013\tHome\nGudigii loo xilsaaray inay soo baaraan xasuuqii AMISOM ay ka geysteen Shabeelaha Hoose oo warbixin soo saaray\nPublished on February 12, 2013 by abdi maanka · No Comments\nNumber of View :1204Iyadoo Bishii hore ay Ciidamada AMISOM xasuuq u geysteen Shacabka ku nool Gobolka Shabeelaha Hoose ayaa waxaa hada loo sameeyay qiil ah inaysan geysan wax xasuuq ah.\nGudi ka kooban Saraakiisha Dowlada Soomaaliya iyo Ciidamada AMISOM ayaa loo saaray inay soo baaraan xasuuqii ay ciidamada AMISOM ka geysteen deegaanka Luuq Jeelow oo hoos yimaada deegaanka Leeego ee Gobolka Shabeelaha Hoose, iyadoo ciidamada Midowga Afrika lagu eedeeyay inay xasuuqeen dad Rayid ah.\nXasuuqaan oo ka dhacay Deegaanka Luuq Jeelow ayaa dhacday 14 ka Bishii Janaayo ee sanadkan aan ku jirno ayay Gudigan shaqo bilaabeen, waxaana keenay in la baaro kadib marki ay Shacabka sheegeen in si bareer ah ay ciidamada u xasuuqeen Caruud yar yar iyo Haween Uur leh.\nWarbixin ay ku qancin Umada Soomaaliyeed gaar ahaan kuwii dadka laga xasuuqay ayaa ka soo baxday Gudiga loo xil saaray inay soo baaraan dhacdadaasi,w axaana ay soo saareen in Ciidamada AMISOM ay ilaaliyen shuruucda caalamka u degsan furuumaha ay ka dhacaan dagaalada u dhexeeyay Alshabaab iyo Cidamada AMISOM.\nWarbixinta ayaa lagu sheegay in Ciidamada AMISOM xili ay ku sugnaayeen Fariisimaha ay ku leeyihiin Deegaanka Leego ay soo weerareen Xoogag ka tirsan Alshabaab.\nCiidamada AMISOM oo qiil loo raadinayo ayaa la sheegay inay iska caabintaasi ay ku geeriyoodeen dadka shacabka ah, balse aysan AMISOM xasuuq bareer ah u geysan Shacabka ku nool Gobolkaasi.\nAndrew Gutti oo ah Taliyaha ugu sareeya AMSOM ayaa isna eeda dhibaatadaasi dusha kaga tuuray Alshabaab, isagoo ku eedeeyay inay markasta dhibaato u horseedaan dadka shacabka ah ee ay ku dhex gabanayaan.\nSi kastaba ha ahaateen Xasuuqii ay geysteen Ciidamada AMISOM ayaa qiilkaasi loo sameeyay, waxaana ay Dadkii dhacdada joogay ay sheegeen in ciidamada ay si bareer ah u Toogteen dad ka badan 8 Ruux, kuwaasoo ay ku jireen Caruur dhiganeysay Dugsi Quraan ku yaala Deegaanka ay musiibadu ka dhacday.


Labada Rah Ka Weyn Cun: Talooyin Kaa Caawinaya In Aad Shaqada Kuu Taal Waqti Gaaban Ku Dhammaysato (3) – Geeska Afrika Newspaper | Hargeisa, Somaliland\nPublished on May 12 2018 // Googooska Geeska\nBilowga hortii si fiican u diyaargarow: Ku dadaal in hawl kasta inta aanad bilaabin ka hor, aad si fiican u diyaargarowdo. Weligaa ha bilaabin shaqo ha ku gelin si aan qorshe iyo diyaargarow lahayn. Diyaargarowga fiicani waxa uu dammaanad u yahay dhammaystirka ugu fiican ee shaqada iyo in laga gaadho natiijo wax-ku-ool ah.\nXooji xirfaddaada gaarka ah: Mar kasta naftaada ka warayso, hawsha ay is leedahay si xirfad iyo kartiyi ku jirto ayaa ay u qaban kartaa. Is weydii, awoodahaaga gaarka ah. Ogow waxa aad dadka kale dheer tahay. Su’aalaha noocan ahi waxa ay kor u qaadayaan kalsoonida aad naftaada ku qabto, waxa aanay ku barayaan waxa aad dadka kale dheer tahay ee aad tahay in aad ka faa’iidayso.\nSunto caqabadaha ku horyaalla: Hawl kasta oo aad qabanayso, inta aanad bilaabin waa in aad xadiddo caqabadaha kaa hor iman kara. Baro taakooyinka horyaalla horumarka aad doonayso. Ha ku dagmin in aad caqabadaha qaar yaraysato, iyada oo naftaadu ku siinayso kalsooni ah in aad si sahal ah uga gudbi karto.\nWaxaa muhiim ah in aad barato caqabadahaas. Kaddib bilowg in aad si xeeldheer uga fikirto sida aad uga takhalusi karto, midiba ta ay ka soo horreyso. Waa hab aad uga fiican habka ah in aad hawsha gasho adiga oo aan ogeyn caqabadaha kaa hor iman kara, kaddibna hadba ta kaa hor timaadda uun arka, ta xigtana suga. Taasi waxa ay keeni kartaa niyadjab iyo in hadba caqabad aanad sii ogeyni waqti kaa lumiso.\nTallaabo-Tallaabo: Ku dhaqan siyaasadda ah, tallaabo tallaabo in aad hawlahaaga u qaaddo. Weligaa ha ku degdegin in aad natiijada gaadho adiga oo aan hawshaba bislayn. Dooro bartilmaameed sugan, qor tallaabooyinka is xiga ee ay tahay in aad qaaddo si aad u gaadho bartilmaameedkaas, kaddib bilow tallaabo tallaabo in aad u gasho hawsha kaa xigta gaadhista natiijada aad hiigsanayso. Waxaa hubaal ah in haddi iaad habkan raacdo aad arki doonto natiijo aad kaaga farxisa.\nIn yar naftaada cadaadis saar: Waa in aad samaysato hab aad adigu isku waajibisay oo aad naftaada cadaadis ku saarayso. Waxaa ka mid ah in aad ku dadaasho in hawl kasta oo aad qabanayso aad u yeesho ballan kama dambays ah oo aad hawl kasta ku qabanayso iyo waqtiga aad dooanyso in aanay kula dhaafin gaadhista hawshaas (Deadline) iyo jadwal hawleed nidaamsan oo aad u marayso hawshaas. Waa in aad nafta ku riixdo joogtaynta hawshaas iyo in aanad ka caajisin.\nLaban-laab awooddaada shakhsiga ah: Baro heerka heerka tamartaada iyo awoodda kugu jirtaa inta ay le’eg tahay, sida awoodda aad u leedahay gudashada waajibaadka kuu yaalla. Baro awoodda aad u leedahay jimicsiga, wax-akhriska, iyo waqtiyada ugu fiican ee aad leedahay firfircoonida ugu fiican ee aad waajibaadkaaga ku qabsan karto. Kaddib bilow in aad ku dadaasho sida ugu habboon ee waqtiyada kalana aad ku kordhin karto awoodahaaga, iyo tamarta kugu jirta.\nHababka ugu habboon ee aad awoodahaaga shakhsiga ah ku kordhin karto waxaa ka mid ah, in aad cunto caafimaad qabta si caafimaadka ku habboon u cunto, jimicsi joogto ah in aad samayso, in saacado hurdo oo kugu filan aad hesho iwm.\nNaftaada dhiirrigeli: Joogtaynta kutub akhrisku, waxa ay maskaxda siisaa awood iyo habfikir tolmoon oo ay kaga gudbi karto dhibaatooyinka soo waajaha, waxa kale oo ay qofka gelisaa dhiirrigelin uu ugu dul yeelan karo culayska ay leeyihiin gudashada hawlaha ka sokeeyaa. Dhegeysiga muxaadarooyinka ka warramaya horumarinta nafta, ka qaybgalka duruusta iyo tababarrada dhisidda shakhsiyadda iyo horumarinta nafta, iyo la macaamilka dadka raadka togan iyo aqoonta ku reebaya maskaxdaadu intuba waxa ay ka mid yihiin siyaabaha aad naftaada u dhiirrigelin karto. La soco…


[Topnews:-] Gudigga International Crisis Group oo sheegay iney Somalia foolaneysa dagaal sokeeye iyo colaad qabiil kadib markii Farmaajo diiday inuu doorasho galo\nSunday April 18, 2021 - 08:16:11 in Wararka by Super Admin\nWaaagacusub.com - Warbixintaan waxaa soo saaray guddigga International Crisis Group . Xiisad ayaa cirka isku shareertay kadib go'aankii baarlamaanka Soomaaliya ee uu labo sano ugu kordhiyay madaxweynaha xilka haya. Wada-hawlgalayaasha dibadda wa\nWaaagacusub.com - Warbixintaan waxaa soo saaray guddigga International Crisis Group . Xiisad ayaa cirka isku shareertay kadib go'aankii baarlamaanka Soomaaliya ee uu labo sano ugu kordhiyay madaxweynaha xilka haya. Wada-hawlgalayaasha dibadda waa inay si deg-deg ah isugu yeeraan - oo dhexdhexaadiyaan - wada-hadallada u dhexeeya hoggaamiyeyaasha murugsan ee dalka, si looga hortago xiisadda siyaasadeed ee ugu xumeyd ee sannado ka soo kororta.\nQalalaasaha siyaasadeed ee Somalia oo muddo dheer soo jiitamayay wuxuu galay waji cusub, oo qatar ah. Kalfadhi si deg deg ah loo qabtay 12kii Abriil, xubnaha baarlamaanka ee gollaha shacabka waxay u codeeyeen sharci dib u dhigaya doorashooyinka laba sano, taas oo macnaheedu yahay kordhinta muddada xafiiska Mohamed Abdullahi "Farmaajo”. Tallaabadan ayaa ah mid cabsi gelinaysa shacabka, waxaana ka dhalan kara khilaaf gacan ka hadal ah oo ballaadhan illaa garabyadda siyaasadda ku soo noqdaan miiska wadahadalka.\nMucaaradka ayaa la sheegay inay ka fikirayaan inay soo dhisaan dowlad barbar socota tan Farmaajo , iyadoo xiisadii siyaasadda isu bedeshay colaad qabiil oo u dhaxeeysa Hawiye iyo Mareexaan;\nMucaaradka diidan Farmaajo waxay wacad ku mareen inaysan aqbali doonin waqti kororsigiisa ku dhisan sharci daradda .\nSaaxiibbada Caalamka ee Soomaaliya, oo uu hoggaaminayo Midowga Afrika (AU) oo ay taageerayaan Mareykanka, Golaha Ammaanka ee Qaramada Midoobay iyo Midowga Yurub, waa inay u soo baxaan abaabulidda - iyo hoggaaminta - wada-hadallo cusub oo dhexmara dhammaan daneeyayaasha si loo dejiyo khariidad loo maro doorashooyinka waqtigooda ku dhaca.\nAaminaad darrada ka hor istaagtay siyaasiyiinta Soomaaliya inay soo diyaariyaan doorashooyinka ayaa si buuxda loo soo bandhigay bilihii ugu dambeeyay.\nMadaxweyne Farmaajo iyo hoggaamiyeyaasha unugyada dowlad-goboleedyada Soomaaliya, oo loo yaqaan dowlad-goboleedyada xubnaha ka ah federaalka, waxay ku heshiiyeen qaab-dhismeedka doorashada dadban 17-kii Sebtember 2020. Laakiin in kasta oo dhowr wareeg oo wada-hadallo xigay ay socdeen, haddana waxay si isdaba joog ah ugu fashilmeen inay ka shaqeeyaan nidaamka cod-bixinta. Ka dib markii uu dhamaaday mudadii afarta sano ahayd ee Farmaajo ee 8 Febraayo,\nMucaaradka waxay codsadeen inuu xukunka ku wareejiyo dowlad kumeel gaar ah oo uu hogaaminayo raiisul wasaaraha.\nIsku day ay Mucaaradka Farmaajo doonayeen iney ku dhigaan banaanbaxyo ay ku cadaadinayaan qodobkaan waxey kala kulmeen dagaal, weerar, dil uu Farmaajo u adeegsaday Ciidankii Qaranka oo siyaasadda uu ku milay. iyadoo iska hor imaad dhexmaray booliiska iyo banaanbaxayaasha ay ku dhinteen ugu yaraan sideed qof.\nSaaxiibbada dibadda ee Soomaaliya ayaa markaa ku boorriyay wadahadallada in lagu xalliyo ismari waaga. Laakiin dhinacyadu waxay si adag ugu murmeen goobta, ajandaha iyo qabanqaabada amniga. Markii ugu dambayntii ay ku shireen garoonka diyaaradaha caalamiga ah ee Muqdisho, halkaas oo ay waardiyeeyaan ciidamada Midowga Afrika, gorgortankii ayaa burburay afar maalmood ka dib.\nIyagoo ka jawaabaya, Farmaajo iyo taageerayaashiisa waxay go'aansadeen inay sare u qaadaan saamiga iyagoo u yeeray baarlamaanka si loo bilaabo muddo kordhinta , iyadoo Midowga Musharaxiinta iyo Xisbiga badbaado Qaran ee Mucaaradka ay horey ugu eedeeyeen inuu sii qorsheeystay Farmaajo oo wada hadaladda ka aheyn daacad.\nIntii lagu guda jiray kalfadhigii gaarka ahaa ee uu isugu yeeray gudoomiyaha golaha shacabka Maxamed Cabdiraxmaan Mursal, mudanayaashu waxey qaarkood ku doodeen inuu guuldareeystay heshiiskii 17-kii Sebtember , kaas oo noqday mid aan macquul aheyn in la fuliyo. Waxay markii dambe u xil saareen Guddiga Qaranka ee Madaxa Bannaan ee Doorashooyinka in ay ku qabtaan doorashooyin codbixin guud muddo laba sano ah. Madaxweynaha ayaa labo maalmood kadib saxiixay sharciga.\nGo'aankii baarlamaanka wuxuu u diray xiisadaha siyaasadeed cirka isku shareeray heerar aan sanado badan lagu arkin Soomaaliya - taas oo barafka u horseedi karta rabshado laba arrimood oo muhiim ah awgood. Marka hore, muddada kordhinta rasmiga ah waxay jabisay heerarkii kalsoonida ee awalba ka hooseeyay jilayaasha siyaasadda ee iska soo horjeeday Mucaaradka Farmaajo ayaa isugu soo baxay bannaanka Golaha Musharaxiinta Madaxweynaha, isbaheysi ay ku jiraan labo madaxweyne hore iyo ra’iisul wasaare hore. Waxay matalayaan deegaanno muhiim ah oo qabaa’il ah, oo ay ku jirto Muqdisho, waxayna si kulul u cambaareeyeen muddo kordhinta loo sameeyay Farmaajo, iyagoo ballan-qaaday tallaabo aan la cayimin. Musharixiintaan mucaaradka waxay xulafo la yihiin madaxweynayaasha dowladaha xubnaha ka ah federaalka iyo Puntland iyo Jubaland. Farmaajo ayaa dhankiisa ku raaxeysanaya taageerada hogaamiyaasha ka kala socda gobolada federaalka ee Galmudug, Hirshabeelle iyo Koonfur Galbeed.\nDhibaatada ayaa si aad ah u tijaabisay isku-dhafka ciidamada iyo booliska jilicsan ee Soomaaliya.\nTan labaad, dhibaatadu waxay si aad ah u tijaabisay wadajirka ciidamada iyo booliska taagta daran ee Soomaaliya. Saacado ka hor baarlamaanka inuu shiro si loogu codeeyo muddo kordhinta, taliyaha booliska Muqdisho Saadiq "John” Cumar ayaa cambaareeyaywaxa uu ku sifeeyay awood xoog oo uu ku amray raggiisa inay xiraan albaabka laga galo dhismaha, isagoo ku doodaya in baarlamaanka waqtigiisii uu ka dhacay. Taliyaha Booliska Jeneraal Xasan Xijar Cabdi ayaa isla markiiba shaqada ka eryay Cumar wuxuuna u diray ciidamo ilaaliya goobta. Ilo wareedyo amni oo wanaagsan ayaa Crisis Group u sheegay in tiro askar ah oo ka tirsan cutubyo ka tirsan ciidanka xoogga dalka ee uu tababaray Turkiga ee Gorgor ay tan iyo markii ay ka baxeen saldhiggoodii ay dib ugu laabteen meelihii ay ku xoogganaayeen. Odayaasha ka soo jeeda beelahan ayaa sidoo kale u sheegay Crisis Group in isku day kasta oo ay masuuliyiintu ku doonayaan inay hubka uga dhigaan ciidamadooda ay abuuri doonto dagaal rasmi ah. Markasta oo ay dhibaatadu sii dheeraato, waxaa sii weynaanaya khatarta ah in dilaacyadan ay sii koraan, taasoo sare u qaadaysa daawashada ku noqoshada dagaallada sokeeye.\nXallinta xiisadda ma sahlanaan doonto. Farmaajo ayaa qoday, isagoo uga digay jilayaasha ka baxsan inay ka baxaan arrimaha gudaha ee Soomaaliya. Waqtiga go'aanka baarlamaanka - laba maalmood ka hor bilashada bisha barakaysan ee Ramadaan - waxaa loo badiyaa in loo qorsheeyay in lagu xadido awooda mucaaradka in ay dhigaan banaanbaxyo waqtiga ay soomaalida badankood sooman yihiin. Dadweynaha, mucaaradka ayaa ku falceliyay xakameyn. Si gaar ah, si kastaba ha noqotee, waxay ka shaqeyneysaa sidii loo hubin lahaa in Farmaajo uusan helin wadadiisa. Haddii siyaasiyiinta mucaaradka ahi ay ku dhaqaaqaan sameynta dowlad is barbar socota, dabka ayay ku sii kordhinayaan shiddada waxayna u diri doonaan xiisadaha cirka isku sii shareeraya.\nMaaddaama Kooxda Dhibaatadu ay si joogto ah u dooddo , ma jirto wax lagu beddelan karo dhexdhexaadin saddexaad oo dhinac saddexaad ah oo lagu joojinayo caqabadaha doorashooyinka, iyada oo la tixgelinayo kalsooni darrada ka jirta jilayaasha Soomaaliya. Waagii hore, diidmada ka imaanaysa shisheeyaha ee ah inay si toos ah wax ula qabtaan waa la fahmi karay, ugama yarayn ku adkaysiga Muqdisho ee ah inay heshiis dhex mari karto wadahadallada ay Soomaalidu garwadeenka ka tahay. Sheegashadaasi hadda ma sii jirto. Taa baddalkeeda, dhibaatada sii kordheysa waxay khatar ku tahay inay dib u dhigto dhammaan horumaradii laga sameeyay aasaasidda degganaansho siyaasadeed ee Soomaaliya labaatankii sano ee la soo dhaafay. Intaas waxaa sii dheer, ismari waaga siyaasadeed iyo isqabqabsiga ka dhex jira ciidamada amniga ayaa fursad u furay maleeshiyada Al-Shabaab. Waxaa ku dhiiraday bixitaanka qayb ka mid ah ciidammada Itoobiya iyo kuwa Mareykanka dhammaadka sannadka 2020, xagjiriintu mar hore ayay kordhiyeen weerarada waxayna dib u bilaabeenWeeraro baaxad leh oo lagu bartilmaameedsaday bartilmaameedyo militari oo Soomaali iyo ajnabi ah oo xoogagga ka baxsan ay u diideen inay abaabulaan muddo dhowr sano ah. Xiisadda ayaa sidoo kale u fidisay afgembi dicaayad xagjiriinta, kuwaas oo ku faanay inay u caddeynayso sawirkooda dadka aqoonta leh inay yihiin dad aan awood u lahayn awoodda.\nSaaxiibbada muhiimka ah ee dibedda ee Soomaaliya waxay u baahan yihiin inay wax badan qabtaan. Waxay muujiyeen midnimo layaableh oo ay ku diideen muddo kordhinta, iyadoo US, UN, AU, EU, UK iyo urur goboleedka IGAD dhamaantood soo saareen bayaano adag oo ay ku muujinayaan diidmada. Hadda waa inay ku booriyaan dhammaan jilayaasha Soomaaliyeed inay dib u bilaabaan wadahadallada. Ugu dambeyntiina AU, iyada oo loo marayo xafiiska Wakiilka Arrimaha Siyaasadda, Nabadda iyo Amniga Bankole Adeoye, oo durbaba muujiyay xiisaha loo qabo xallinta xiisadda, ayaa abaabuli doona la-hawlgalayaasha dibadda si ay u xoojiyaan diblomaasiyaddooda. Ugu horreyn, Midowga Afrika, oo gacan ka helaya saaxiibbada muhiimka ah ee dibedda, waa inuu magacaabaa ergey kaas oo la shaqeynaya wada shaqeyn lala yeelanayo ergeyga Qaramada Midoobay, waa inuu si gooni gooni ah ula kulmaa dhinacyada waaweyn oo uu ku booriyaa in wadahadallada dib loogu laabto Gaar ahaan, ergooyinkaan waa inay ku nuuxnuuxsadaan Farmaajo inuu u baahan yahay inuu aqbalo dhexdhexaadinta dibadda, iyadoo la ogyahay in mucaaradka aysan aqbali doonin wadahadalka uu isagu kormeero. Si loo wanaajiyo fursadaha uu Farmaajo ku beddeli karo booskiisa, Mareykanka wuxuu toos ula xiriiri karaa taageerayaashiisa muhiimka ah ee Qatar iyo Turkiga wuxuuna ku boorrinayaa inay ka adkaadaan madaxweynaha si uu u muujiyo dabacsanaan ballaaran, marka loo eego halista ay dhibaatadu ku leedahay xasilloonida Soomaaliya.\nJilayaasha dibadda waa inay caddeeyaan inay diyaar u yihiin inay saaraan cunaqabateyno la bartilmaameedsaday.\nMarka xigta, jilayaasha dibadda waxay u baahan doonaan inay la jaan qaadaan hoggaamiyeyaasha siyaasadeed ee Soomaaliya iyagoo ku baaqaya shir madaxeed loo dhan yahay si looga wada hadlo dariiqa loo maro doorashooyinka. Kulankan oo ay soo qaban qaabiyeen Midowga Afrika, isla markaana ay US, EU iyo UN ka yihiin damiiniyaal, kulanka noocan oo kale ah waa in diiradda lagu saaraa sidii loo heli lahaa waqti cayiman oo doorashooyin ah toddobaadyo gudahood, halkii bilooyin laga qaban lahaa Wadahadalku wuxuu ku dhismi karaa heshiiskii 17-kii Sebtember, laakiin qasab maahan inuu ku xirnaado, maxaa yeelay qayb yar oo ka mid ah hoggaamiyeyaasha siyaasadeed - Farmaajo iyo madaxweynayaasha dowlad-goboleedyada xubnaha ka ah federaalka - ayaa hindisay dukumintiga. Xaqiiq ahaan, si kastaba ha noqotee, doorasho kasta waxay u baahan tahay inay si ballaadhan u raacdo xuduudaha heshiiskii Sebtember 17, iyadoo la ogyahay in doorashada aan tooska ahayn ay tahay habka keliya ee suurtogalka ah ee lagu codeyn karo jawiga nabadgelyada ee maanta, taas oo ay Al-Shabaab ka taliso dhul ballaaran oo ku yaal koonfurta. - miyiga dhexe ee Soomaalida. Fikrad ahaan,\nSi loo hubiyo in dhinacyadu ku dhegan yihiin ballanqaadyadooda, jilayaasha dibadda waa inay caddeeyaan inay diyaar u yihiin inay soo rogaan cunaqabateyn la bartilmaameedsanayo. Mareykanku wuxuu muujiyey rabitaan uu ku doonayo inuu tallaabo ku qaado wuxuuna ku boorriyay jilayaasha muhiimka ah inay beddelaan dariiqa iyagoo ka jawaabaya horumarkii ugu dambeeyay. Midowga Yurub wuxuu kaloo balan qaaday inuu qaadayo "tilaabooyin la taaban karo” hadii maamulka uusan ka laaban mudo kordhinta. Kuwani waa tallaabooyin hore oo togan. Dadka aqoonta sare leh ee Soomaaliya waxay u ooman yihiin sharci ahaanta la timaada aqoonsiga caalamiga ah. Kuwo badan waxay adeegsadaan baasabooro ajnabi ah inay ku safraan, hantidoodana ku haystaan meel ka baxsan Soomaaliya, waxayna qoysaskooda ku sii hayaan waddamada Mareykanka ama Midowga Yurub. Hanjabaado lagu kalsoonaan karo oo lagu soo rogo mamnuucida fiisaha iyo xayiraadda hantida ayaa laga yaabaa inay si fiican diirada u saaraan maskaxda.\nIn kasta oo ay jiraan caqabado badan oo gudaha ah, Soomaaliya waxay ku guuleysatay inay dhisto heer xasillooni siyaasadeed tobankii sano iyo badhkii la soo dhaafay. Waxa ugu xiisaha badan, dadka aqoonta sare leh ee siyaasadeed waxay sameysteen is afgarad ku saabsan maaraynta doorashada wareegyadii doorashada ee la soo dhaafay waxayna heleen waddo ay ku wada qabsan karaan codadka joogtada ah isla markaana ay kormeerayaan kala wareejinta awoodda ee nabada. Caqabada taagan - oo si sahal ah ugu dhici karta rabshado waaweyn - waxay ku hanjabeysaa inay soo bandhigto guulahaas. Madaxda sare ee Soomaaliya waa inay ku noqdaan wadahadalka.


Nin horey u weeraray Madaxtooyada Maamulka KG Somalia oo la toogtay – Radio Daljir\nNin horey u weeraray Madaxtooyada Maamulka KG Somalia oo la toogtay\nMaajo 19, 2015 1:58 b 0\nTalaado, May 19, 2015 (Daljir) — Maxkamadda Ciidamada Qalabka Sida ayaa Saaka Xukun Dil ah ku Fulisay Nin ka tirsan Al-shabaab oo horay Maxkamaddu ay u Xukuntay laguna Magacaabi jiray Siraaji C/llaahi,waxaana Xukunka Dilka ah uu ka dhacay Duleedka Magaalada Baydhabo.\nNinkan saaka xukunka lagu fuliyay ayaa weerar ku soo qaaday xarunta madaxtooyada maamulka Koonfur galbeed Soomaaliya ee magaalada Baydhabo isagoo wata gaari lagu soo buuxiyay walxaha qarxa waxaana weerarkaasi ku geeriyootay sadex askari oo ka tirsan Ciidanka xooga dalka Soomaaliyeed.\n15/04/2015 ayaa Maxkamadda Ciidanka qalabka sida ee Soomaaliya waxaa ay xukun dil ah ku riday iaydoo maantana xukunkaasi lagu fuliyay.\nCiidamo ka tirsan xooga dalka, Boliiska iyo Sirdoonka iyo nabad sugida qaranka ayaa fagaare ku yaala magaalada Baydhabo ayaa xukunka ku fuliyay ayagoo safaf la geliyay.\nGoobta xukunkan lagu fuliyay ayaa waxaa joogay gudoomiyaha Maxkamadda Sare ee ciidanka qalabka sida ee Soomaaliya gaashaanle sare Liibaan Cali Yaow, gudoomiyaha Maxkamadda darajada koowaad ee ciidanka qalabka sida gaashaanle Xasan Cali Nuur Shuute, Taliyaha ciidanka xoogga dalka Soomaaliya gobolada Baay,Gedo iyo Bakool Janaraal Ibraahim Yarow iyo mas’uuliyiin ka tirsan maamulka gobolka Banaadir.\nXildhibaan Dalxa oo Eedeeyay dowlada Soomaaliya\nGabdho ka tagay Kenya oo ISIS ku Biiray


Kooxda Chelsea oo ku soo biirtay tartanka loogu jiro saxiixa Habib Diallo – Gool FM\n(London) 12 Nof 2019. Kooxda kubadda cagta Chelsea ayaa ku soo biirtay tartanka loogu jiro saxiixa xiddiga Metz ee Habib Diallo.\nShabakadda ciyaaraha ee Team Talk ayaa daabacday in Weeraryahanka Naadiga Metz ee Habib Diallo uu xiiso weyn ka helayo Kooxda reer England ee Chelsea.\nKooxda ka dhisan Galbeedka Magaalada London ee Blues ayaa saxiixa Habib Diallo doonaysa inay kaga adkaato kooxaha kale ee ay ka wada dhisan yihiin dalka Ingiriiska ee Tottenham iyo Liecester City oo dhankooda ka doonaya laacibkan.\n24-sano jirkaan horumarka badan ka sameeyey ciyaarihiisa ayaa diiradda u saaran kooxo dhowr ah oo ka dhisan qaaradda Yurub suuqa kala iibsiga xiddigaha ee dib u furmi doona bisha Janaayo ee horraanta sanadka soo aaddan.\nChelsea ayaa la sheegayaa inay diyaar la tahay inay bixiso lacagaha lagu qiimeeyo laacibkan oo dhan 10 milyan oo gini oo u dhiganta 13 milyan oo dollar.\nHabib Diallo ayaa dhaliyey siddeed gool 13 kulan oo uu horyaalka Ligue 1 u ciyaaray naadiga Metz xilli ciyaareedkan.


Weriyeyaasha Somalia ee kenya oo cod aqlabiyad leh ku doortay hogaan+sawiro\nMonday July 05, 2010 - 05:41:14 in Warar Af-Soomaali ah by Super Admin\nNairobi 12 Setember 2009\nDoorasho loo agaasimay heer Qaran ayna ka qeybgalayeen dhamaan Weriyeyaasha Soomaaliyeed ee ku nool dalka Kenya,Warfidiyeeno ka kala yimid Somalia,Uganda,Ethiopia,Somaliland iyo Jibouti ayaa ka dhacday Magaalada Nairobi ee dalka Kenya.\nDoorashada oo ay kormeerayeen goobjoogayaal loo xulay,oo isugu jiray rug cadaayaasha Saxaafadda iyo siyaasiyiin laga xusi karo Mohamed Ahmed Teera,Abdulkadir Mohamed Mursal,Hassan Ali Kuuriye iyo Cibaar Sheik Bashiir ayaa Hoolka Xarunta Tala bixinta iyo shaqaaleeynta ee Kalsan ka bilaabatay labadii duhurnimo,halkaas oo ay iskugu tageen 82 Weriyeyaal ka soo barakacay Somalia.\nDoorashada waxaa lagu furay Aayadaha Qur'aanka Kariimka kadibna waxaa la akhriyay jadwalka doorashada u dhaceyso,waxaa tartanka Gudoomiyenimada Weriyeyaasha qurba joogta Somalia ee Kenya isu sharaxay laba Weriye oo kala ah,Mohamed Siidii iyo Ibrahim Da'ud Gentlemen.\nLabada Musharax ayaa ka hadlay xaflada doorashada,wuxuuna mid walba Weriyeyaasha u akhriyay barnaamij ka turjumayay waxqabadkiisa hadii doorashada uu ku guuleeysto iyo sidoo kale taariikh nololeedkiisa.\nKhabiiradda Saxaafadda ayaa lagu soo dhaweeyay Microphone-ka,waxayna jeediyeen khudbado la xiriiro sida ay ugu faraxsan yihiin in Weriyeyaasha Somalia ee ku sugan qurbaha isu abaabulaan heer Qaran,si ay Aayahooda uga tashadaan.\nRugcadaayaashaa Saxaafadda Somalia waxay Weriyeyaasha Soomaaliyeed kula dardaarmeen inay adkeeyaan midnimadooda,isna qabsadaan gacmaha.\nWaxaa biloowday tartankii doorashada oo ahaa codeeyn qarsoodiya,waxayna ku codeeynayeen sanaadiiq muuqaal ahaan laga dhex arkayo ,warqada codeeyaha .\nDoorashada oo ahayd dhabo looga gudbayay kala qobqobnaanta Saxaafadda Somalia ee qurbaha ku nool,waxay doorteen si dimoqoraadiyada hogaanka Weriyeyaasha Somalia ee ku nool Kenya.\nGudigga doorashada ee codadka tirinayay,waxay ku dhawaaqeen in Mohamed Abdullahi Siidii helay,47 Cod halka Ibrahim Da'ud Gentlemen helay 30 Cod,sidoo kalena 2 cod ayaa halaabay,3 Weriye ayaan codeeyn,waxaana sidaas ku guuleeystay Mohamed Abdulahi Siidii.\nMusharaxa Mohamed Abdullahi Siidii waxaa codadka u tirinayay Said Omar Baaffo,sidoo kalena Musharaxa la loolamay ee Ibrahim Gentlemen waxaa codadka u tirinayay,oo uu wakiishay Jawahir Urur Nageeye.\nJawaahir Urur Nageeye,waxay ka maqsuuday sida dimoqoraasiyada leh ee loogu codeeyay Musharaxa ay wakiilka u ahayd.\nWeriyeyaashii ka qeybgalay doorashada waxay hambalyo gaara u jeediyeen gudigga qabanqaabada doorashada,Gudoomiye Fuad Mohamed Elmi,Ku xigeenka Bishaaro Mohamed Ibrahim,Xoghaye Farah Blue,xubin Daa'uud Abdi Daa'uud,waxaana sidoo kale loo mahadceliyay dhamaan dadkii gacanta ka geystay qabsoomida doorashada guusha ku dhamaatay sida xarunta Talabixinta iyo shaqaaleeynta kalsan,Odayaasha Saxaafada Somalia,dhaqtarka weyn ee Dr Mohamud ahna maamulaha rugta Caafimaadka Al Hidaaya iyo siyaasiga Soomaaliyeed ee Cibaar Sheekh Ali.\nTani waa biloowgii dimoqoraadiyadda Saxaafadda Somalia,waxaana ka dhacay Kenya doorasho taariikhiya oo Weriyeyaasha aad uga maqsuudeen.waxaana la filayaa inuu Gudoomiyaha inuu magacaabo xubnaha la shaqeeyn doono,iyadoo sidoo kalena maalinta sedexaad ee Ciidda la qaban doono xaflad lagu caleema saaraa Gudoomiye Siidii.\nBy Mohamed Abdi Noor Sacuudi


Qorniinka Quduuska ah: Isaiah-38 - Kitaabka Quduuska Ah - Axdigii Hore\nISHACYAAH - Cutub 38\n1 Oo waagaas ayaa Xisqiyaah bukooday, oo geeri buu u dhowaaday. Markaasaa Nebi Ishacyaah ina Aamoos u yimid, oo wuxuu ku yidhi, Rabbigu wuxuu leeyahay, Reerkaaga la dardaaran, waayo, waad dhimanaysaa oo sii noolaan maysid.\n2 Markaasaa Xisqiyaah wejigiisii derbiga ku sii jeediyey, oo Rabbiga baryay oo yidhi,\n4 Markaasaa eraygii Rabbigu u yimid Nebi Ishacyaah oo ku yidhi,\n5 Tag, oo waxaad Xisqiyaah ku tidhaahdaa, Rabbiga ah Ilaaha awowgaa Daa'uud wuxuu leeyahay, Baryootankaagii waan maqlay, ilmadaadiina waan arkay, haddaba cimrigaagiina waxaan kuugu dari doonaa shan iyo toban sannadood.\n6 Oo adiga iyo magaaladanba waan ka samatabbixin doonaa gacanta boqorka Ashuur, oo magaaladanna waan daafici doonaa.\n7 Oo haddaba calaamadda xagga Rabbiga kaaga imanaysa in Rabbigu samaynayo wixii uu Rabbigu ballanqaaday waxay ahaan doontaa tan:\n8 bal eeg, waxaan dib u soo celin doonaa hooska derejooyinka, intuu hore uga socday toban derejo oo ah derejooyinkii Aaxaas. Sidaasay qorraxdu dib ugu soo noqotay toban derejo oo ay hore u dhaaftay.\n9 Kanu waa qorniinkii Xisqiyaah oo ahaa boqorkii dalka Yahuudah, oo uu qoray markuu bukay, oo uu haddana cudurkiisii ka bogsaday.\n10 Anigu waxaan is-idhi, Cimrigayga oo badh ah ayaan irdihii She'ool sii mari doonaa, Oo intii cimrigayga ka hadhayna waa layga qaaday.\n11 Waxaan is-idhi, Ma aan arki doono Rabbiga, kaasoo ah Rabbiga dalka kuwa nool jooga, Mar dambena ma arki doono qof ka mid ah dadka dunida deggan.\n12 Rugtaydii waa layga fogeeyey, oo sidii adhijir teendhadiis ayaa la iiga qaaday. Sida dharsameeye ayaan noloshaydii u duudduubay, oo wuxuu iga gooynayaa alaabtiisa uu dharka ku sameeyo, Oo maalin ilaa habeenba waad i sii dhammaystiraysaa.\n13 Oo tan iyo aroortii ayaan fikirayay, isagu lafahayga oo dhan ayuu u jejebiyaa sida libaax oo kale, Oo maalin ilaa habeenba waad i sii dhammaystiraysaa.\n14 Sidii dabafallaadh iyo saratoosiye oo kale ayaan u dhawaaqay. Oo waxaan u baroortay sidii qoolley oo kale, oo indhahaygu daal bay la gudheen sidaan kor u fiirinayay, Rabbiyow, waa lay dulmay, ee i caawi.\n15 Haddaba bal maxaan idhaahdaa? Isagu wuu ila hadlay, oo weliba isaga qudhiisaa waxan sameeyey. Haddaba cimrigayga oo dhan tartiib baan u socon doonaa qadhaadhka naftayda aawadiis.\n16 Sayidow, dadku waxyaalahanuu ku nool yahay, Oo ruuxa noloshayduna wuxuu ku jiraa waxyaalahan oo dhan. Haddaba i bogsii, oo i noolaysii.\n17 Bal eeg, nabadgelyadayda aawadeed ayaan qadhaadh weyn u qabay, Laakiinse naftayda waad jeclaatay, oo sidaas daraaddeed yamayskii qudhunka waad ka samatabbixisay, Waayo, dembiyadaydii oo dhan waxaad ku tuurtay gadaashaada.\n18 Waayo, She'ool kuguma mahadnaqi karo, oo dhimashaduna kuma ammaani karto, Oo kuwa yamayska hoos ugu dhacana runtaada rajo kama qabi karaan.\n19 Kan nool, kan nool oo keliya ayaa kugu mahadnaqi doona sidaan aniguba maanta yeelayo. Aabbuhu wuxuu runtaada ogeysiin doonaa carruurtiisa.\n20 Rabbigu waa u diyaar inuu i badbaadiyo, Haddaba sidaas daraaddeed annagu cimriga noloshayada oo dhan Waxaannu guriga Rabbiga ku dhex gabyi doonnaa gabayadayda annagoo alaab xadhko leh ku cayaarayna.\n21 Nebi Ishacyaah wuxuu yidhi, Ha la qaado fud berde ah, oo kasoobaxa ha la saaro, oo isna wuu bogsan doonaa.\n22 Oo weliba Xisqiyaahna wuxuu yidhi, Maxaa calaamad ii ah inaan guriga Rabbiga u kici doono?


Ra’iisul Wasaaraha oo ku dhawaaqay gudi gaar ah oo baara dilalka suxufiyiinta iyo kufsiga+Sawirro – idalenews.com\nRa’iisul Wasaaraha Soomaaliya Cabdi Faarax Shirdoon (Saacid) ayaa maanta kaga dhawaaqay magaalada Muqdisho gudi gaar ah oo madax banaan, kaasoo baaritaan ku sameeya dilalka loo geysto suxufiyiinta iyo kufsiga Haweenka.\nHadalkan ayuu Ra’iisul Wasaaraha ka sheegay markii uu kulan la qaatay qeybaha kala duwan ee Ururada bulshada rayidka, iyadoo gudigan uu ka kooban yahay 13-xubnood oo dhamaan xubno ka ah qeybaha kala duwan ee Ururada bulshada.\nRa’iisul Wasaare Saacid ayaa sheegay in gudigan ay soo baari doonaan suxufi kasta oo Muqdisho lagu dilay, sababaha loo dilay, iyadoo cidii lagu helo dilalka suxufiyiinta uu Ra’iisul Wasaaruhu sheegay in tallaabad cad laga qaadi doono.\n“Waxaa sameynay oo aan iska kaashanay gudi heer sare ah oo talo naga soo siin doona xaqiiq raadinta la xiriirta kufsiga iyo dilka wariyeyaasha oo maalmahan si gaar ah xanuun nagu heysay”ayuu yiri Ra’iisul Wasaare Saacid oo intaa ku daray in gudigan aanay laheyn wax awood ku saleysan, balse ay u xusheen tayadooda, aqoontooda iyo inay yihiin wax ku oolka bulshada.\nRa’iisul Wasaaraha ayaa sheegay in afartii bilood ee u dambeysay ay is bedel ka sameeyeen sidii wax walba ahaan jireen, gaar ahaan dhinaca xuquuqda aadanaha, isagoo tilmaamay Xukuumada ay ku dadaali doonto sidii ay u dhowri laheyd xuquuqda Suxufiyiinta iyo dumarka.\nGudigan gaarka ah ee loo magacaabay inay soo baaraan tacadiyada loo geysto dumarka iyo dilka wariyeyaasha ayaa ku soo aadeysa, iyadoo maanta Maxkamada Gobolka banaadir ay xukun hal sano ku riday Wariye C/casiis Koronto oo wareystay haweeney dhibane aheyd oo sheegtay in la kufsaday.


Messi Wuxuu Naga Caawin Doonaa Inaan Taariikh Sameeyno, Ayuu Yiri Al- Khelaifi – Garsoore Sports\nMessi Wuxuu Naga…\nMessi Wuxuu Naga Caawin Doonaa Inaan Taariikh Sameeyno, Ayuu Yiri Al- Khelaifi\nNasser Al-Khelaifi ayaa dareensan in PSG ay soo ururisay koox awood u leh inay taariikh sameysato kaddib markii ay ku dhawaaqeen saxiixa Lionel Messi.\nLionel Messi ayaa ka caawin doona Paris Saint-Germain inay taariikh sameyso, sida uu sheegay guddoomiyaha kooxda iyo madaxa fulinta Nasser Al-Khelaifi.\nPSG ayaa xaqiijisay saxiixa Messi kaddib markii weeraryahanka uu ku guuldarreystay inuu heshiis cusub la gaaro kooxdii uu 18ka sanno ku sugnaa ee Barcelona, kuwaasoo la daalaa dhacaya dhibaatooyin dhaqaale xilli ay maadaama ay xeerar adag kala kulmeen LaLiga.\n34 jirkaan ayaa u dhaqaaqaya Parc des Princes isagoo dhaliyay 672 gool 778 kulan oo uu u saftay kooxdiisii hore wuxuuna sii xoojinayaa tayada qotada dheer ee PSG ee weerarka.\nKaddib markii ay xaqiijiyeen imaanshaha Messi Talaadadii, Al-Khelaifi ayaa yiri: “Waan ku faraxsanahay in Lionel Messi uu doortay inuu ku biiro Paris Saint-Germain waana ku faraxsanahay inaan ku soo dhaweyno isaga iyo qoyskiisa magaalada Paris.”\n“Ma uusan qarin rabitaankiisa ah inuu sii wado u tartamidda heerka ugu sarreeya iyo ku guuleysiga koobab, dabcan rabitaankeena koox ahaan waa inaan sidaas oo kale sameyno.”\n“Ku biirinta Leo ee kooxdayada heerka caalami ah ayaa ka dhigan suuq kala iibsi oo aad guul badan islamarkaan istiraatiiji ah. Waxaa hogaaminaya tababaraheena aadka u fiican iyo shaqaalihiisa, waxaan rajaynayaa in kooxda ay taariikh u sameeyso taageerayaasheena adduunka oo dhan. ”\nMessi ayaa ku biiraya saaxiibkiisii hore ee Neymar xilli uu isku diyaarinayo inuu dhammeystiro seddax weeraryahan oo halis ah marka uu la safto xiddiga reer Brazil ee Neymar iyo xiddiga Faransiiska ee Kylian Mbappe.\nSaxiixyada Sergio Ramos, Gianluigi Donnarumma iyo Georginio Wijnaldum oo uu wehelinayo Achraf Hakimi ayaa xoojinaysa kooxda Mauricio Pochettino, laakiin tallaabada taariikhiga ah ee ay kula soo saxiixdeen Messi ayaa PSG gaarsiin karta heer kale.\nRASMI: PSG Oo Ugu Dambeyn Soo Bandhigay Lionel Messi\nMuuqaal: Daawo Soo Bandhigidii Messi Iyo Shirkiisii Jaraa’id


Taariikhda My Butros » 7 Facts Sex doonin afuufa Your Mind\nLast updated: Apr. 04 2020 | 2 min akhri\nSex. Dhammaanteen waxaan u ogaado iyo inta badan oo inaga mid ah waxaa ay leeyihiin. Maxay aan ku ogaan saabsan galmada? Maxaa ka ognahay orgasms, size guska, iyo sexercise? Waxaan ku sameeyay liiska 7 xaqiiqooyinka la yaab leh in ka tagi doono adiga iyo saaxiibadaa, kuwii ku caashaqi jiray iyafa.\nFact #1: Marka kacsaday, Celceliska tirada guska waa 5 si ay u 5.7 inches dheer\nSida ay baaritaano dhawaan la sameeyaa iyadoo Paris ee Academy of National Study, Beegidda guys ugu 5 si ay u 5.7 inches dheer iyo 3.9 si ay u 4.1 qiyaastii markii ismaandhaafka. Sidaas lid ku ah Dadku waxay aaminsan yihiin, Dadka badankiis ma leeyihiin a 7 guska inch.\nFact #2: Marka ismaandhaafka siilka naag ayaa dhab ahaan ku kala\nSiilka ah celcelis ahaan caadi yahay 3 si ay u 4 inches dheer. Marka ismaandhaafka waxa dhab fidin karaan ilaa laba boqol oo boqolkiiba, sida laga soo xigtay cilmi. Sidaas kiiskan, size dhab macno ah ma.\nFact #3: Orgasms Haweenka socon karaa ilaa 4 jeer ilaa iyo inta ay dad\nCelceliska lab lagu naafeeyo waxay soconaysaa ku saabsan 6 ilbiriqsi halka qof dumar ah oo ku saabsan soconaysaa 20.\nFact #4: Soddon daqiiqadood oo galmo caawin doonaa gubashada 200 calories\nSida ku cad qodobka ah oo lagu daabacay Naag ee Day Magazine, galmo noqon kartaa gubasho-calorie sare. Muhiimka ah waxay tahay in la sameeyo galmo kulul oo muddo dheer. Taahaa oo cod caawin kara gubeysa dheeraad ah. Habka kalena waa in ay beddelaan ilaa jagooyinka iyo in xitaa ka badbadinayaan jagooyinka. Tusaale ahaan, haddii aad tahay on top isku dayi dhaqaaqin miskahaaga sida cayaarey caloosha ah. Khubarada ayaa sidoo kale sheegaya in haweenka kuwa uun liibaanay lagu naafeeyo ah marka galmada in ay gubaan calories ka badan u muuqdaan.\nFact #5: Xawaaraha celcelis ahaan of shahwada oo lasii daayaba lab yahay siddeed iyo labaatan mayl saacaddiiba\nJinniyada dedejo; Si kastaba ha ahaatee, mar shahwada geli siilka ay si xoog leh hoos u. Waxay qaadataa manida 5 daqiiqo si aad u samayso 6 safarka inch gaadho afka ilmo-galeenka. Waxa kale oo ay ka qaadi karaan shahwada ilaa 72 saacadood si aad u hesho ukun, sida laga soo xigtay Mark Elliot, oo ah agaasimaha machadka caafimaadka nafsiga iyo Galmada.\nFact #6: Jagooyinka Simple bixiyaan orgasms ugu xooggan\nHaddii aad raadinayso ah maskaxda ku-dabayl, sariir-ka buuxa ul lagu naafeeyo in waxyaabaha aasaaska u ah. Sida laga soo xigtay baraha galmo Dorian Solot, marka la isku dayayo cusub, jagooyinka ka adag, Ahmiyadda waa on isku dayaya inaad ogaato miisaanka horjeeddo galmo dhabta ah. Iyada oo ah beddelka yar in ay jagooyinka dhaqanka galmada, waxaad samayn kartaa xataa ka badan orgasmic.\nFact #7: Yoga caawin kara in ay kor u kacsiga, orgasms, iyo qanacsanaanta galmada\nGalmo Great waa mid ka mid ah waayo-aragnimada maanka ku-jirka kama dambaysta ah, oo sidaas waa yoga. Ma aha oo kaliya yoga nafisaad keenaysa stress weyn laakiin boosaska qaar loo hagaajiyo dhahana, dabacsanaanta, Socodka dhiigga, oo fur qalbigaaga – waaweynaa oo dhan nolol kulul galmada. Yoga waxay kaloo ka caawisaa in ay baraan mindfulness iyo nololeed ee soo gudbinaynaa, laba iyo waxyaabo kale oo caawiya noqon galmo wanaagsan galmo weyn.


(Sawirro) Nin ku hubeysnaa Qaanso & Leeb oo dad badan ku laayey dalka Norwey | Allbanaadir.com\nHome NEWS (Sawirro) Nin ku hubeysnaa Qaanso & Leeb oo dad badan ku laayey...\n(Sawirro) Nin ku hubeysnaa Qaanso & Leeb oo dad badan ku laayey dalka Norwey\nCiidanka Booliska Norway ayaa sheegay in la qabtay qof lagu tuhunsan yahay weeraro dhowr qof lagu dilay oo ka dhacay ee degaanka Kongsberg oo ku dhow Magaalada caasimada ah ee Oslo, fiidnimadii Arbacada.\nBooliiska ayaa booqday goobta kadib markii ay heleen farriimo dhowr ah abaaro 6:13 fiidnimo kuwaasoo sheegaya in degaanka Kongsberg uu dad badan ku laayey nin wata qaanso iyo leeb.\nEedeysanaha ayaa ku dhawaad 30 daqiiqo si aan kala sooc lahayn u laynayey dadka\nUgu yaraan afar qof ayaa la sheegay inay ku dhinteen weerarka tiro intaas ka badanna ay ku dhaawacmeen. Waxaana mas’uuliyiintu ay hubinayaan in weerarka uu salka ku hayo ujeedo argagixiso iyo in kale.\nTaliyaha booliiska Oeyvind Aas ayaa yiri: “Ninka waa la xiray “Dhowr qof ayaa dhaawacmay, dhowrna waa dhinteen.”\nDuqa magaalada, Kari Anne Sand, ayaa iyana tiri: “Tani waa dhacdo naxdin leh, wax kale oo la sheego ma jiraan. Hadda waa inaan isku daynaa inaan daryeelno dadka deegaanka sida ugu wanaagsan ee aan awoodno”\nGoobjoogayaal ayaa sheegaya in dhacdadan foosha xun ay ka bilaabatay Dukaanka Coop. Wicitaanada gurmadka ayaa la sameeyay 6:13 pm. waqtiga maxalliga ah, halka sawirrada fallaadhaha la tuuray lagu wadaagay warbaahinta bulshada. Qeyb weyn oo magaalada ka mid ah ayaa weli xiran.\nEedeysanaha ayaa la sheegay inuu ku xiran yahay magaalladda Drammen oo qiyaastii 40 KM u jirta.\nToban sano ayaa laga joogaa markii ka tirsanaa kooxda garabka midig oo la yiraahdo Anders Behring Breivik uu 77 qof oo ay ku jiraan carruur badan ku dilay caasimadda Norway ee Oslo iyo jasiiradda Utøya.\nPrevious article(Sawirro) Haweeney guulo ka soo hoysay Ciyaarihii Olomikada oo Meydkeeda la helay\nNext articleCiidamada Galmudug oo ku sii dhowaanaya degmada Guriceel iyo barakac ka bilowday


Ciidmada Ammaanka ee Beledweyne oo gacanta ku dhigay walxaha qarxa | Radio Muqdisho\tWednesday, May 22nd, 2013\tBogga Hore\nCiidmada Ammaanka ee Beledweyne oo gacanta ku dhigay walxaha qarxa\nPublished on June 20, 2012 by Mowliid · No Comments · 1,832 views\nMaamulka gobolka Hiiraan ayaa faahfaahhin ka bixiyay qaraxyo lagu diyaarinayay guri ku yaala magaalada Beledweyn ee xarunt agobolka Hiiraan, kuwaas oo la doonayay in lagu dhibaaateeyo shacabka Soomaaliyeed.\nKu xigeenka guddoomiyaha gobolka Hiiraan eee dhinaca Ammaanka Axmed Cisman Inji ayaa Radio Muqdisho u sheegay in ciidamada ammaanka ay gacanta ku soo dhigeen Qarax lagu diyaarinayay guri ku yaalla magaalada Beledweyn kadib markii ay ka warheleen.\n“howlgal ay xalay sameeyeen ciidamada ammaanka ayaa lagu soo qabtay qarax lagu diyaarinayay guri ku yaalla Magaalada Beledweyn, kaas oo ka koobnaa gumacyada Hoobiyaha, baaruud iyo qalab kale oo loo adeegsado Qaraxyada lagu dhibaateeyo shacabka Soomaaliyeed, sidoo kale waxaa la soo xiray ninkii lahaa guriga lagu diyaarinayay Qaraxa iyadoo ciidamadu ay haatan su’aalo weydiinayaan” ayuuu yiri Axmed Inji.\nIsagoo hadalkiisa sii wata ayuu intaa ku daray in ciidamadu ay haatan ku raadjoogaan nin kale oo ay heleen akhbaartiisa kaas oo ku lug leh qaraxyada dhagarta ah ee loo maleegayo shacabka Soomaaliyeed.\nMagaalada Beledweyne ayaa wax aay ka mid tahay meelaha ugu daran ee malleeshiyaadkaasi ka geeysteen xasuuqa shacabka, iyadoo la xasuusto qaraxii lagu dilay in ka badan Todobaatan qofood oo ka mid ah qeybaha bulshada reer Beledweyne iyo wasiirkii amnniga qaranka Cumar Xaashhi Aadan.\nWararka\tBaarlamanka oo maanta kulmay iyo mowshinkii ka dhanka ahaa xukuumadda oo laga laabtay\nBaarlamanka Soomaaliya oo maanta kulmay iyadoo mudanaayal ka ...\tR/waasaare Saacid oo maanta xafiiskiisa ku qaabilay ergayga Midowga Africa u qaabilsan Soomaaliya\nR/waaaraha Soomaaliya ayaa maanta xafiiskiisa ku qaabilay ergayga ...\tWasiirka Gaashaandhiga Soomaaliya Oo la kulmay madaxweynaha dalka Sudan.\nMaamulka gobolka Banaadir ayaa kala hadlay hay’adaha maashaariicda ...\tTubta Toosan\tDiinta Islaamku maxay ka qabtaa Dhagarta?-DHAGEYSO


Madaxda Soomaalida iyo Mareykankaba ma Daneeyaan Daryeelka Dadka ay Duqaymaha Mareykanku Waxyeelleeyeen – Xogmaal.com\nMadaxda Soomaalida iyo Mareykankaba ma Daneeyaan Daryeelka Dadka ay Duqaymaha Mareykanku Waxyeelleeyeen\nBy MN\t Last updated Jul 2, 2021\nTan iyo burburki dowladdi dhexe ee Soomaaliya 1991-di ilaa iyo maanta, Soomaali badan ayaa u dhimatey una dhaawacantey howlgalo ay ciidamo ajaanib ah ka fuliyeen dalka. ciidamadaas oo sifooyin sharci iyo sharcidaro ah isugu jiro loo fuliyo howgaladoodaada ayaa waxaa u horeeyo duqaymaha Mareykanka ay Soomaaliya ka fuliyaan.\nMa jirgto cid la ogyahay oo aruuriso, soo bandhigto waxyeelada ay ciidamada shisheeyaha ahi ka gaystaan Soomaaliya. Sidaas darteedna lama hayo tirokoob lala wadaagi karo Soomaalida iyo ciddii kale ee daneynayso baaxada qasaare ee ay ciidamada Mareykanka iyo kuwa kale ee shisheeyuhu ah ay gaystaan.Balse hal maalin ah, 1-di bishii afraad 2016 ayey ciidamada Mareykanku ku dileen 29 qof tuullo hoostagto Janaale. gobolka Shabeellada Hoose. Intaas waxaa dheer ma jirto dowlada Soomaaliyeed, maamul gobolleed iyo federaalba mid u hadasha ama xaqooda siisa dadka la waxyeelleeyo oo intooda badan reer miyi ah.\nWargeysa Intercept ee xaruntiisu tahay dalka Mareykanka ayaa warbixin dheer oo ku saabsan sida ay dowlada Mareykanka isaga indhotirtey in ay xiriir la sameyso ama ay iyagu la soo xariiraan dadka Soomaaliyeed ee ay duqaymahoodu dhibaateeyeen iyo ehelada kuwii ay dilleen. Iyada oo in ka badan 10 sanno aysan wax nidaam ama hab ah oo ay Mareykanka iyo dowlada Soomaaliya sameeyeen si ay dhibanayaashu ula soo xariiraan dowlada Mareykanka iyo Soomaaliyaba. Bishi aan soodhaafney ee Juun ayey ciidamada Mareykanka ee Soomaaliya joogo sameeyeen hab dhanka Interned-ka ah oo loo la xariirayo. Xusuusnow, dadka ugu badan ee ay dill iyo dhaawaca loo gaysto waa reer miyi aan interned isticmaalin.\nJaantuskan hoose waxaa uu muujinayaa kororoka duqeymaha Mareykanka ay dalkeena ka gaystaan.\nDadka Soomaaliyeed ee dhibaatooyin loogaystey laga wareystey ama wax xaq ah laga siiyey ma dhamo 1%. Arrintan ma ahan mid ay ku eedeysan tahay dowlada Mareykanka oo kaliya ee waxaa eeda inteeda badan iska leh dowlada Soomaaliya xukumadaheedi afarta ahaa ee ugudanbeeyey. Halka shacabka, qaasatan aqoonyahanka iyo indheergaradka kaleba ay eeda qayb weyn ku yaalanayaan.\n182 Qabuuro aan Horey loo Ogeyn ee Caruurti Abogaaga Kanada oo la Helay


SAMOTALIS: Feysal Cali Waraabe: Xildhibaanadii Ka Tegay Somaliland Waxaan Leehay Codkiina Meel Wanaagsan Mariya\nFeysal Cali Waraabe: Xildhibaanadii Ka Tegay Somaliland Waxaan Leehay Codkiina Meel Wanaagsan Mariya\nHargeysa, Sept 09, 2012, Siyaasiga Feysal Cali Waraabe oo ah gudoomiyaha xisbiga UCID ee Somaliland ayaa talo u jeediyey xubnaha baarlamaanka Soomaaliya ee berri dooranaya madaxweyanaha dalka.\nFeysal Cali Waraabe oo maanta shir jar’aaid ku qabtay magaalada Hargeysa ayaa mudanayaasha baarlamaanka kula taliyey iney soo doortaan madaxweyne wax u tari kara Soomaaliya.\n“Waxaan jecleystay inaan fariin u diro shacabka Soomaaliyeed iyo xildhibaanada, waxaana u sheegayaa shacabka Soomaaliya in haddii aan nahay reer Somaliland aanan wax xumaan ah u qabin” ayuu yiri Feysal Cali Waraabe.\n“Maalin dhaweyd ayaan jirircooday markii Augustine Mahiga uu la talinayey xildhibaanada, marka waxaan leehay xildhibaanayahow Alle ka baqa oo codkiina ha siina qof ajnabi wato oo dano gaar ah laga leeyahay” ayuu sidoo kale Feysal Cali Waraabe.\n“Codkiina siiya dad ay ka dhab ka tahay iney Soomaaliya wax u qabtaan oo nabad kusoo celiyaan, kuwa annaga naga tirsan ee Somaliland-na waxaan leehay mar hadaad meeshaa tagteen codkiina meel wanaagsan mariya oo codkiina yuusan noqon mid laga baayac mushtarayo” ayuu yiri Feysal Cali Waraabe.\nMar wax laga weydiiyey in siyaasiyiinta Somaliand ay kala taageersan yihiin musharrixiinta madaxweynaha Sooomaaliya ayaa sheegay in arrimaha Soomaaliya ay ka hadlaan dalal badan sida Jabuuti, Imaaraadka, Kenya, iyo Itoobiya, Somaliland ay saameyn ku leeyihiin arrimaha Soomaaliya.\n“Soomaaliya mandiqadda ayay ka mid tahay, Jabuuti, Kenya iyo Itoobiya ayaa ka hadla, annaga wey na saameyneysaa oo aad ayay inoo saameyneysaa, marka waa inaan taladeena ka geysanaa, haddaanu ka geysan weynay inaan gogoshii dhigno sidii Jabuuti, Itoobiya iyo Kenya waa inaan caqligeena iyo taladeena aan ku tarnaa” ayuu yiri Feysla Cali Waraabe.\nFeysal Cali Waraabe oo ka hadlay war shalay kasoo yeeray maamulka Puntland oo ahaa ineysan aqbali doonin natiijada doorashada haddii ay soo baxaan siyaasiyiin aysan rabin ayaa sheegay in reer Puntland aysan xaq u laheyn iney helaan xilka madaxweynaha Soomaaliya iyo R/wasaaraha labadaba.\n“Faroole waa inuu dowladda ka tirsanaadaa ama waa inuu isaga go’aa” ayuu yiri Feysal Cali Waraabe oo sheegay in Faroole doonayo in wixii uu kasoo helo koonfurta Soomaaliya uu ku dhisto deegaanada Puntland.


Sawirro: Ciidamadii ugu faraha badnaa oo Caawa lasoo dhoobay waddooyinka Muqdisho | Entertainment and News Site\nHome » News » xogwaran » Sawirro: Ciidamadii ugu faraha badnaa oo Caawa lasoo dhoobay waddooyinka Muqdisho\nSawirro: Ciidamadii ugu faraha badnaa oo Caawa lasoo dhoobay waddooyinka Muqdisho\ndaajis.com:- Waxaa la adkeeyay guud ahaan amaanka Magaalada Muqdisho ee Caasimada Somalia, iyadoo inta badan laamiyada iyo waddooyinka magaalada lasoo dhigay ciidamo aad u gaashaman oo baaraya Gaadiidka iyo dadka shacabka ah.\nCiidamada oo aad u farabadan ayaa waxaa badi la dhigay Isgosyada Magaalada Muqdisho iyo Xarumaha Muhiimka ah ee Muqdisho, waxaana sidoo kale barbar socda Gaadiid dagaal oo gaaf wareegaya waddooyinka kuwaa oo sheeda kala soconaaya ciidamada howlgalka wada.\nCiidamo kale oo ka tirsan isla ciidamadaani ayaa howlgal Guri guri iyo mid gaari baarisba kawada Xaafadaha Magaalada Muqdisho.\nAdkeynta amniga iyo Howlgalada socda ayaa ka danbeysay kadib markii Hay’adaha amaanka ay heleen xogo muujineysa in maleeshiyaadka Al-shabaab ay maagan yihiin weeraro ay ka geystaan magaalada Muqdisho, maadaama Bisha Soon ay tahay 17, kuna beegan tahay dagaalkii Beder.\nSidoo kale, waxaa magaalada laga dareemayaa ciriiri dhanka gaadiidka ah, maadaama gaadiidka saf dheer la gelinaayo oo la baarayo, taasi oo keenaysa in gaadiidka ay iska daba yimaadaan.


Macalin Axmed iyo Haweeya: Waa qiso dhacday oo duruufo iyo waayo qalafsan dhex-jibaaxaysa. Q/1aad. - Jowhar somali news leader\nBy hanad\t On Oct 7, 2021\nQarnigii sagaal iyo tobnaad badhtamihiisii, waxa gelbeedka dhulka Somalida meel ka mid ah, macalin ka ahaa nin la odha jiray macalin Axmed oo caruurta Qur’aanka u dhigi jiray.\nMacalin Axmed, waxa uu guur la’aan ku gaadhay da’aha kontomaadka isaga oo awoodi-kari-waayay, in uu bixiyo geelii faraha badanaa ee xilligaa hablaha yaradka looga qaadan jiray.\nMacalin Axmed, waxa caruurta uu Qur’aanka u dhigo mushqaayad ahaan uga qaadan jiray, qaalin geel ah oo la gudoonsiiyo marka uu ardayga 30ka Jis ee Qur’aanka ah dhameeyo. Nasiibdarrro se, ardaydu inta badan 30ka Jis ee Qur’aanka ah may dhamayn jirin. Sababtuna waxay ahayd, bulshadii ay ka soo jeedeen ayaa ahayd reer guuraa hadba dhinac u hayaanta.\nInkasta oo macalin Axmed uu ahaa nin konton sano baarka ka jaray, oo ay calaamadihii da’duna ka muuqdaan, hadana waxay duruufaha iyo waayuhu ku qasbeen in uu habeenkii kaligii Ardaa cidla’a dhaxanta iyo dabaysha ku weheshado.\nWaxa se taa kaga sii lur iyo xanuun badnayd, marka uu maqlo dam-damta iyo damaashaadka aroosyada ee habeen iyo maalin ay dhagihiisu ka ladi-la’yihiin.\nIyada oo ay arrintaasi ku abuuraysay, hanqaaran iyo hiyikac xoog badan oo qalbigiisa sida dabaylaha u gil-gilayay.\nMacalin Axmed waxa uu hadba halacsiga daymada indhaha ku dhuftaa, gabadh daruurtaa u eg oo loo galbinayo wiil uu da’ahaan dhali karo, laakiin se nasiibka iyo waayuhu kala hor mariyeen. Waxa uu marba is waydiiyaa, goorta uu isna aroos ilo-xidhan u galban doono.\nWaxa uu xaalku sidaa ahaadaba, habeenada iyo maalmuhuna isda socdaanba, waxa goor aroor ah macalin Axmed oo ardaydiisii Qur’aanka u subcinaya la soo joogsaday, nin la odhan jiray Guuleed iyo wiil yar oo uu dhalay oo isna Hirad la odhan jiray.\nGuuleed waxa uu ka mid ahaa, dagmada uu macalinku caruurta Qur’aanka ugu dhigo. Sidoo kalena guuleed iyo macalin Axmed aqoon fiican, ayay isku lahaayeen.\nHadaba markii la isbariidiyay, xaaladda iyo waayahana la is warsaday, Guuleed waxa uu macalin Axmed ka codsaday in uu wiilkiisa 30ka Jis ee Qur’aanka ah, u dhameeyo.\nWaxa kale oo uu Guuleed intaa raaciyay, haddii aad macalin Axmedoow wiilkan u 30Jis ee Qur’aanka ah u dhamayso, anna waxaan siin doonaa Inantayda Haweeya.\nMacalin Axmed markii uu maqlay hadalkaa dhagihiisa ku soo dhacaya, waxa uu u maleeyay in uu riyoonayo, hadalka uu maqlayaana yahay dhalanteet iyo riyo habeenimo.\nIsaga oo macalin Axmed Su’aal dag-dag ah ku celiyay Guuleed, kana codsaday in uu mar labaad ugu celiyo hadalkii uu yidhi. Guuleedna waxa uu mar labaad ugu celiyay hadalkii uu yidhi oo ahaa, “inantayda Haweeya ayaan ku siin doonaa, haddii aad macalin Axmedoow Hirad 30ka Jis ee Qur’aanka ah u dhamayso”.\nMacalin Axmed markuu rumaystay in hadalka Guuleed ka soo yeedhayaa uu yahay in la siin-doono Haweeya oo raggii boqolka halaad haystayba ka huleeleen, waxa ku soo da’ay daruuro farxad iyo bushaaro xambaarsan oo shucuurkiisii sida dhibicda roobka ugu hooray. Waxaana la arkayay isaga oo ay dareen-wadayaasha jidhkiisu gabi ahaanaba la kurbaynayaan farxadda iyo ray-raynta hadhaysay.\nMarkii uu Guuleed inta uu Hirad gacanta ka galiyay macalin Axmed una dhaqaaqay jahadii uu reerkiisu xigay, waxa la arkayay macalin Axmed oo sidii qof naxsan Hirad gacanta ka buuxsaday.\nLa soco qaybo kale oo xiiso leh iyo halka uu xaal kuu denbeeyo.


Laba nooc oo Ellicott® ah ayaa loo isticmaalay isku darka si loo caawiyo fur kanaalka marinka galay Grand Traverse Harbor ee Michigan, mashruuc la dhammeeyay bishii Luulyo 2020.\nDekedda waxaa ku xirmay ciid shaanbare ah, qashin dhagax madow oo madow iyo madow oo haraaga oo ka haray howsha taariikhiga ah ee macdanta. Intii lagu gudajiray qarniyadii 19-aad iyo 20-aad, warshadleyda shaabadaysan ee Jasiiradda Keweenaw Peninsula waxay soo saareen 25 milyan oo tan oo qashin ah, oo si sharci ah loogu xareeyay agagaarka harada Lake Superior.\nNabaad guurka iyo qulqulka sanadihii la soo dhaafay waxay sababeen in ciida shaabaddu ay si tartiib tartiib ah ugu sii durkato dhinaca koonfureed ee jasiiradda Gay, Michigan, taasoo abuureysa xeeb madow iyo xirmooyinka dekedda. Ciidda khatarta badan leh ee halista ah ayaa sidoo kale khatar gelisay nolosha biyaha ku nool aagga, oo ay ku jiraan kalluunka harada, waxayna u baahdeen in la faleebo.\nBishii Meey ee sanadka 2019, macaamiisha Ellicott ee loo yaqaan 'PCI Dredging' waxay bilaabeen inay ka saaraan ciidda shaambada iyagoo adeegsanaya Ellicott® Model 670-33 dredge iyo 5 bambooyin buuster ah illaa qaboobaha laga qaboojiyo, marka duufaanadu dib u buuxiyaan aagagga qodan.\nThe 670 Series waa mid la qaadi karo jeex jeex jeex jeexan madaxa taas oo si fudud loo raro loona ururiyo. Qulqulka noocani wuxuu ku habboon yahay milkiile kasta oo qoda ama hawlwadeenka doonaya inuu iibsado markab si fudud loo isticmaali karo. 670-ka waxaa sida caadiga ah loo isticmaalaa mashaariicda hagidda waxyar dekedaha, webiyada, iyo mashaariic biyo-mareennada dhulka hoostiisa ka socda.\nGuga 2020, Newt Marine waxaa qandaraas hoosaad laga siiyay inay la qaadato shaqadooda Ellicott 1270 dredge iyo bamka xoojiya. Taxanaha 1270 waa marin biyood fara badan oo loo yaqaan 'cutterhead dredge' oo leh heerar wax soo saar aad u wanaagsan oo loogu talagalay qodidda qoto dheer ilaa 50 fuudh waxaana caadi ahaan loo isticmaalaa dekedda cabbirka dhexdhexaadka ah, dekedaha, wabiyada, iyo mashaariicda qodidda marin biyoodka gudaha.\nMashruuca ciidda ciida ee Michigan, oo ay maalgeliyeen Hay'adda Ilaalinta Deegaanka iyo Ciidanka Mareykanka ee Injineerada, ayaa la dhammaystiray bishii Luulyo.


Maxaa ka jiro in Golaha Amniga Qaranka uu la wareegay Shaqadii Xukuumadda iyo Baarlamaanka? - Caasimada Online\nHome Warar Maxaa ka jiro in Golaha Amniga Qaranka uu la wareegay Shaqadii Xukuumadda...\nMaxaa ka jiro in Golaha Amniga Qaranka uu la wareegay Shaqadii Xukuumadda iyo Baarlamaanka?\nMuqdisho (Caasimadda Online) – Sida aad ku akhrisateen wararkeenii hore Golaha Amniga Qaranka ayaa la wareegay shaqadii loogu talagalay inay qabtaan Baarlamaanka iyo Xukuumadda.\nGolahaan ayaa wuxuu u muuqdaa in lagu badalay Madashii hore ee Wadatashiga Qaran ee xilligii Xasan Shiikh Maxamuud ee loo diyaar garoobayey doorashadii uu Farmaajo kusoo baxay waqtigaas oo dariishada laga saaray Baarlamaankii 9-aad.\nMadaxda Maamul Goboleedyada iyo dowladda dhexe oo ku mideysaan golahaan ayaa soo saaray war murtiyeed ku saabsan awood qeybsiga kheyraadka dalka iyo in loo diyaar garoobo doorasho ka dhacdo Soomaaliya waxayna midaas si cad u muujineysaa in lala wareegay awooddii iyo shaqadii Baarlamaanka Soomaaliya.\nHeshiiskaan ayaa sidoo kale dhigayey tubta siyaasadda loo dhan yahay ee sanadka 2020, taasoo qeyb ka ah nooc doorasho oo la rabo in dalka la gaarsiiyo iyo diyaarinta sidii Dastuurka looga saari lahaa Xaaladda kumeel gaarnimada, waxaana dhammaan howlahaan laga rabay Baarlamaanka Soomaaliya iyo guddiga madaxa banaan ee Doorashooyinka Soomaaliya.\nGolaha amniga ayaa hadda ku socdo wadadii Madashii Wadatashiga Qaran ee uu hoggaaminayay Madaxweynihii hore Xasan Sheekh markaas oo howlgab laga dhigay Baarlamaankii waqtigaas jiray, waxaana arrintaan si wadajir ah ugu heshiiyey madaxda ugu sareyso dalka iyo dowlad Goboleedyada Soomaaliya.\nXildhibaanada Baarlamaanka Soomaaliya ayaa hore dood adag uga keenay heshiisyo ay gaareen Golaha Amniga Qaranka, waxaana heshiisyadaas kamid ahaa dhismaha Ciidamada.\nKulamada joogtada ah oo ay yeelayaan Golaha amniga Qaranka ayaa shaki weyn gelinayo in lala wareegay shaqadii Baarlamaanka, waxaana hadda la iclaamiyey in Bishada soo socoto kulan lagu qabto Magaalada Baydhabo ee Xarunta kumeel gaarka ah ee Koonfur Galbeed.


Qarax Dad badan ku dhinteen oo dhacay goob dahabka laga qodo oo ku taal Burkina Faso. – XAMAR POST\nQarax Dad badan ku dhinteen oo dhacay goob dahabka laga qodo oo ku taal Burkina Faso.\nBy Mohamed Abdi On Feb 22, 2022\nUgu yaraan 59 qof ayaa ku dhimatay tiro kalena waa ay ku dhaawacmeen qarax isniinti ka dhacay goob dahabka laga qodo oo ku taal koonfur-galbeed ee Burkina Faso, sida ay sheegtay warbaahinta gudaha Dalkaasi.\nQaraxan oo ahaa mid xooggan ayaa sidoo kale sababay burbur xooggan oo ka dhacay goobta dahabka lagu sameeyo ee Gomgombiro oo ku taal Gbomblora, oo qiyaastii 386 kilomitir koonfur-galbeed ka xigta caasimadda Ouagadougou, sida laga soo xigtay maamulka gobolka oo ay soo xigatay Wakaalada wararka Burkina Faso ee (AIB).\nQaraxa ayaa Sababay Dhimashada Dad badan iyo maydad laga soo saaray goobta, Waxana maamulku ku dartay, in wali ay wadaan Gurmadka Dadka ku wax yeeloobay Qaraxa.\nDalkan Galbeedka Afrika ku yaalo ee Burkina Faso ayaa ah dalka inta badan dadkiisu qotaan Buuraha dahabka, kadib markii wax-soo-saarka suufkauu yaraaday, masiibooyinka ayaa ku soo noqnoqda goobaha macdan qodista. Kii ugu dambeeyay ayaa Jimcihii ka dhacay koonfurta, markaasoo laba qof ay ku dhinteen dhul go’ ka dib\nMaxkamadda Degmada Cadaado oo xukun ku riday eedeesanayaal lagu qabtay maandooriyaha Qamrigga.\nSomali News Axmed Madoobe oo la kulmay xildhibaanada lagu doortay Kismaayo


🥇 ▷ Microsoft Waxay Ka Fududeysaa In Aad Ka Hesho Qoraal Bog Weyn Bogagga Ugu Danbeeya ee Ku-saleysan-ka-Jirka ✅\nMicrosoft Waxay Ka Fududeysaa In Aad Ka Hesho Qoraal Bog Weyn Bogagga Ugu Danbeeya ee Ku-saleysan-ka-Jirka\nWaxay umuuqataa sida tabarucyada Microsoft ee mashruuca chromium ay faa iido badan u siineyso daalacashada internetka ee kusalaysan Chromium. Muuqaal cusub oo isugeyn ah ayaa lagu soo bandhigay Canary nooca loo yaqaan ‘Chromium Edge based’ kaas oo kuu ogolaanaya inaad si sahlan uga raadsato qoraalka bogga.\nIlaa hada, si loo helo qoraal ama loo helo dhacdooyin qoraal meelo kala duwan oo bogg internet ah, waa inaan kuqorno ereyga raadinta ee ka muuqda santuuqa qoraalka marka aad riixeyso. Ctrl + F ama cinwaanka Raadi goobaha biraawsarka. Akhlaaqdaas ayaa loo fududeyn doonaa sida biraawsarka si toos ah u qaad qoraalka la soo xulay oo ku dheji sanduuqa raadinta adigoon u baahnayn isticmaaleha inuu gacanta ku qabto.\nTani waxay u muuqan kartaa sidii isbeddel yar laakiin wuxuu beddeli doonaa khibradda isticmaalaha heerka aasaasiga ah. Ilaa hadda, muuqaalka waxaa laga heli karaa Edge Canary iyo Chrome Canary. Anigu shaqsi ahaan waan ka fiiriyay astaamaha labadaba daalacashada websaydhada waxaana dareemay inay aad uga wanaagsan yihiin hirgalinta hada.\n“Waqtiga xaadirka ah, sanduuqa raadintu wuxuu tixgeliyaa taariikhdiisa gaar ahaan marka la furayo, laakiin mararka qaarkood adeegsadaha ayaa xulo eray ku yaal bogga wuxuuna rajeynayaa inuu raadsado tusaalayaal dheeraad ah (gaar ahaan markii la fiirsanayo koodhka isha). clip ”, isbedelkani wuxuu tixgelinayaa xulashada qoraalka firfircoon (haddii ay jiraan) goorta la helo\nwidget-ka waa la casuumay.,, Wuxuu akhriyaa farriinta ballanqaadka ah ee loo yaqaan “Chromium Gerrit”.\nMuuqaalka ayaa si fudud looga heli karaa dhismaha Canary taas oo macnaheedu yahay inaadan u dulqaadan doonin dhibaatada raadinta iyo awood u siinta mid kasta oo ka mid ah calanka Chrome si aad u hesho astaamaha. Haddii aadan ka warqabin, waxaad si fudud ugu beddeli kartaa dhacdada xigta ee raadinta adigoo riixaya Ctrl + G. Fiiri fiidiyaha hoose ee aan duubay si aad u daawato muuqaalka ficil ahaan.\nWaqtiga qoraalka qoraalkan, muujinta kuma jirto channelka Edge Dev. Waxaan rajeynayaa in muuqaalka uusan keenin wax xasilooni xasilooni ah oo uu qaan gaadho oo lagu daro cusboonaysiinta soo socota ee Google Chrome.\nMarka, maxay kula tahay hirgelinta cusub? Nala soo socodsii faallooyinka hoose.\nSoo dejiso Kariin ku-saleysan Maaddada ‘Chromium’ Edge Canary | Kalasoco Canary Chrome


MW CMC Oo Kulan La Yeeshay Shaqaalihii Hormuudka Degmooyinka - Cakaara News\nMW CMC Oo Kulan La Yeeshay Shaqaalihii Hormuudka Degmooyinka\nJigjiga ( Cakaaranews ) Sabti 22ka October 2016.madaxwaynaha DDSI mudane Cabdi Maxamuud Cumar ayaa maanta kulan la yeeshay shaqaalihii hormuudka ahaa ee ku xaraysnaa macadka maaraynta DDSI, Isagoo usheegay in mudadii 5ta bilood ahayd ee ay xaraysnaayeen la barayay siday ku noqon lahaayeen hogaamin degmo iyo waliba nidaamka hogaamintu ushaqayso. Wuxuuna madaxwaynuhu intaa kudaray in maanta dhamaantiin aad gacmihiina ku qaadanaysaan bakhtiyaanasiibkiina .\nWaxaana sidii horayba uga dhici jirtay hoolka shirarka ee sayid maxamed ee ahayd gacantaada isku shaqaalaysii oo kale uga qabsoomay gacantaada hogaamin degmo ku qaado hool kamid ah hoolalka shirarka ee macadka maaraynta DDSI. Hadaba hogaamintan oo ahaa aradaydii horay loogu dhaadhiciyay degmooyinka kala duwan deegaanka isuguna jiray degree iyo diploma tiradooduna tahay 406 xubnood oo laga soo xulay dhamaan degmooyinka deeganka islamarkaan kasoo shaqeeyay goobihii lagu shaqaalay siiyay ayaa maanta loo dhigay bakhtiyaanasiibkii ay horay uqaateen oo kale tasoo shaqasi walba gacantiisa ku qaatay ama ku hadhay inuu hogaamin degmo noqdo . Waxaana 406 xubnood ee loo dhigay bakhtiyaa nasiibka ka helay inay noqdaan hogaamin degmo 255 xubnood iyadoo xubnaha aan helina ay shaqadoodii hore kulaaban doonaan islmarkaana ay noqon doonaan hogaaminta degmoyinka DDSI ee mustaqbalka.\nSikastaba ha ahaatee xubnahan loo dhigay bakhtiyaanasiibka ayaa ah kuwo lagu soo xulay shaqo wanaag iyo amar qaadasho iyagoo goobihii lagu qoray kasoo shaqeeyay in muda ah islamarkaan looga yeedhay goobihii shaqo ee ay ku sugnaayeen si eex iyo ni jeclaysiba ka reebantahay.\nUgu danbayna waxaa dareen kooda ka hadlay qaar kamid ah xubnihii hogaaminta degmooyinka ee bakhtiyaa nasiibka qaatay oo sheegay inay aad iyo aad ugu farxasanyihiin bakhtiyaa nasiibka la qaadanayo taas oo ku salaysan cadaalad iyo sinaan kana reebantahay eex iyo nin jeclaysi. Waxayna intaa ku dareen in qof walba gacantiisa uu wax ku helay ama kuwaayay .


Xassan Ganey Iyo Xoorkii Laga Dhamay Qalinkii axmed aw geeddi\nWaa saddexeeyaha saddex hal abuur oo suugaantoodu saameyn wacan igu yeelatay, ninka aan sifeynayaa waa Xassan X. Cabdilahi (Xassan Geney) oo ah hal-abuur ay dhif tahay in tixihiisa oo kale laga soo dhex helo taxanaha suugaanta soomaalida, fanka iyo suugaanta ayuu geedi labaad raray.\n1974-kii ayuu marqudha ka dhex hanqadhay maanka saareyda iyo inta suuganta jecel, waxa uu badka keenay riwaayad la odhan jiray ‘Dab-jacayl kari waa’ oo geyiga soomaalidu degto xushay, waa riwaayad jacayl ah oo aanu mawduuceedu ka fogeyn riwaayadihii berigaa la dhigi jiray, hase yeeshe, waxay dheertahay fan-masraxeedka kale, meexaano iyo murti aan carjabin, waa mawhibo ceegaagta maskaxda curiyaha had iyo goorna suugaantiisa baadi sooc u ah, waxa kale oo ku googo’an geeraaro aan duugoobin oo farshaxan iyo fal-suubanaani ka muuqato oo kaftanka iyo xifaalaha jilayaasha dhex maraya meel sare gaadhsiiyey, badheedhahay ma filayo riwaayad ‘Dab jacayl kari waa’ maad iyo qosol ku haysataa inay jirto.\nInkastoo taxanaha suugaantiisu tahay tog aan tiro iyo xisaab toona lagu koobi karin haddana dhacdadii labaad ee hal-abuurku hambalyeeyeen waxay ahayd markii uu ka qayb galay silsilad maanseedii Deeley oo dabayaaqadii 1979kii magaalada Muqdisho ka curatay. Xassan waxa uu kaga qayb galay maanso la yaab leh oo la yidhaahdo ‘ka dartaye ma dibibaa!!?’, maansadan oo habdhiskeeda iyo agabka ay adeegsatayba ku cusbaayeen dhegaha dadka. Gun iyo baar waxaa uu tixdiisa ku areerimay ciyaarta shaxda oo waayeelku gaar ahaan ragu ciyaaro. Haseyeeshee, markan inta uu geedkii kasoo raray ayuu suugaanta kusoo daray oo ninkii uu u gabyaayey oo isagu dawladda difaacaayey ragii Deeley bilaabayna haaraamay ayuu la shaxay oo ku yidhi ‘adigu shax yaraad tahaye hor degida qaado’, marka uu qodob badheedhihiisa ka mid ah sheegaba waxa uu kusoo xidhaayey hog kamid ah hogaga shaxdu leedahay. Waxa uu odhanayaa:\nDabuubtii xaqa ahayd\nDur hadaad wax ku heshaan\nAma shilinka daabaca\nWaa delebe ila dheel.\nIlaa dhamaadka shaxda oo uu saaxiibkii si cad ugu sheegayo inuu ka badiyey, waxa kaliya ee u furanina ay tahay inuu gurto oo geedka shaxda ka huleelo weliba aanu ilaabine uu duceeyo, waa sida ay tahay caadada shaxdu marka toban jeer lagaa badiyo, waxaanu ku gebogebeeyey;\nDawdabiyo qoor lebi\nDadban iyo horqaad lihi\nDuul duulka dhuxuluhu\nYey duurka gaadhine\nDamiyaay ninkii yidhi\nDuub taa ku kala saar\nLixley baa dilaacdaye\nDib u dhaca af jinacley\nDuhurkii guray tidhi\nDamacna yaanu kaa gelin\nDib inaad u jebisee\nAad inoo ducayside\nTixdani cadaawad badan ayey u soo jiidey curiyaha, taasoo ka timi laba dhinac, mid waa xukuumada markaa jirtey oo tixdu sida tooska ah u durtey iyo niman abwaano ah oo Deeleyda ka qayb galay oo u arkaayey inuu Xassan Ganey ka xarago qaatey.\nDhacdada saddexaad ee aynu xusi karnaa waa maansadii Gorgor oo tix ka qoto dheer aanan geyigeena ku ogeyn, waa maansada uu kula hadlaayey geel toosiyaha Hargeysa yimi ee Rida garan jantay. Haasaawuhu se intaas wuu ka xeeldheeryahay, maansaduna waa rido kulul oo taliskii Maxamed Siyaad lagu tumaatiyey, waa amintii quus iyo hungo laga joogsadey kacaankii oktoobar. Waa maansadii waxay baac fogaan ka qabto ay fahmi waayeen hal-abuuradii waaweynaa qaarkood.\nBal ila eeg meerisyadan iyo humaagan madax daaliska ah, hogaankii dalka ayuu dhaliilayaa waxuuse sawirayaa sawir kale oo kaa aad uga fog. Waa Awr ganboor iyo dhicir daaqay oo markii laga eegaayey inuu dhinto garbaha shaash ku yeeshay oo durduro gaw ka siiyey!! Kursi, madaxweyne, xil iyo dawladnimo midna ma soo qaadin, warka daaqsin geel ayuu mariyey, waa falaadka lagu yaqaan hal-abuur farshaxana;\nMise laguma guuraan\nGuudaan u weheshee\nIsagoo an laga gubin\nLagu horay gal daayeer\nIyo goofka biirta ah\nGeedahana ciin iyo\nIntuu gooyey dhogortii\nGaameelo dheer iyo\nGarbaha shaash ku yeeshee\nGuux laba kacleeyee\nShaamareer ku geliyoo\nGuubiskaad ku leedahay\nMaalintuu gamboor cuno\nSawkii geelu dhiman jiray\nMa gefkaad ku naaxdaa\nGeddenba yaa isku ogaa!!\nAbwaanku waxa uu madi ku yahay falkinta heesaha dhaqanka, waxaana ka mid ah kuwa tisqaadey Dalsan, Sayla, Dhaqan, Gahaydhle iyo maansada faraha badan ee uu u bixiyey Magan oo ah qaylo dhaan uu doonayo inuu dadka ku baraarujiyo xaalufka lagu hayo geyiga iyo in guul daro weyni ka soo socoto haddii aan la daryeelin dhirta. Haddaba aynu is dul taagno heesta gahaydhle, waxa iiga muuqda labo sawir oo aanan weli ku arag maansadeena heestan horteed, oo muxuu yahay sawirkani? Ila garo oo abwaanku sidii caadada u ahayd ayuu ina dhexgeynayaa aril lagu gayeystey oo geela, adhiga iyo lo’duba dhaleen. Aroosyada gawda laga saaray. Haseyeeshee, labada humaag ee aan isoo marini waa laba wan oo is dilaya iyo laba awr oo utini dhextaal oo isku muruxsaday laguse kala guntaday;\nOo jemel gurguurtoo\nGabal yari ku taaliyo\nMid kaloo galaalani\nGawda iska saareen\nOo baarqab gaafoo\nMid kaloo gulaanoo\nKu cadhooda guuxoo\nGodob hore tirsanayoo\nBeri uu garbaha hudhay\nIyagoon is guri dhigin\nGurmad kala kaxeeyoo\nKala sheentey gaanaha\nQof kasta oo suugaan dhaadhi ahi waxa uu qiri karaa in Geney loo sakhiray dhisida doodaha, aminta uu laba qof iyo ka badani is caraadayaan amakaag iyo dhabanahays ayaa ku dilaya sida uu shakhsi kastaba xujadiisa u oogayo iyo cadaymaha uu doodihiisa ku kabayo. Bal hadaba dhugo heestan wiilka iyo gabadhu isku cadcadaadeen, ragu dumarka waxay ku xantaan in gashaanti kastaaba jeceshahay in ay muujiso meelaha ay u cudoontahay oo ay raga tusto si looga war hayo, dumarkuna waxay aaminsanyihiin in ragu yahay horror u haliilaya hilbaha gabdhaha islaameed. Fikradahaa lakala qabo ayay heestani ina baraysaa;\nWiilka: Waliidow lahaydeen\nMid waliba halka u wacan\nIyadoon wax ku xidhnayn\nRagna aad ku waydeen\nWaanan kaa wacdiyayaa\nWelefkii aad barateen\nInta aanad waynaan\nWaqal tahay aan biyo dhigin\nAan wadaagno caashaqa\nWaa hadaad wax garad tahay\nHadii kale wiglada tumo\nGabadhii: Waliidooy lahaydeen\nWaranliyo doob guun\nWadada isu taagoo\nInantay ka waayaan\nWejiga u xumeeyoo\nWadanka uga tegeyaan\nRagna looga waakadey\nWaa haddaad wax garad tahay\nHadii kale wilwilo tumo.\nDood kale waxay dhex maraysaa hablo ilbaxdhaafay iyo kuwo cagaha dhulka ku haya;\nTaariikhdu waxbay hagtaa\nDadkuna wuu haybiyaa\nAdduunkuna waa hayaan\nHirdooglaa lagu socdaa\nHogaankuna waa casriga\nNaftaadana lama hagrado\nQeyrkaa ka hadh waa habaar\nHeeryada aad sidata iyo\nHaylahan waa laga ilbaxay\nMakuu gacan haadiyaa\nHoobaanta makuu guraa\nHaneedka ma kuu qabtaa\nHabeenow hebedka geel\nHaraatiyin kaanay dhalin\nHambana waa laysku nacay\nHigaadana igu afgaro\nDharaarba ninkaan ka helo\nHabeenkii kuma dhaxee\nHantidu way ii dhantahay\nHiddii lay wada yiqiin\nXishood hodan baan ka ahay\nXayii baan soo huwaday\nDhanka geeraarada ayaan iyana lagaga daba dhufan, riwaayadaha abwaanada kale sameeyaan waxa loo dhegeysan jiray heesaha laakiin Xassan Geney isaga geeraarada ay wadaaguhu toocinayaan ayey bulshadu si weyn u xafidi jirtey oo hal qabsi iyo kaftanba noqon jirey. Hablo timaha gaabiyey oo xarago iska baadhaya ayey wiilal geyaankood ahi ilaaqayaan;\nWiil: Gaari bay dhaar u ahayd\nWaatii aan goblamaayoo\nHadba guud la jaraaye\nMaxaa loo wada gaabshey\nGabadhii jawaabteedii ma xasuusto.\nWiil: Lugo aan gorgor baahday\nSeed loo gooyo lahayn iyo\nGacmo aad moodo birqaab\nIyo luquntii galawgaa\nMidba gees u luxdaanoo\nIdinkoo is godaayoo\nGolxiyo tuur isu yeelaad\nGuudka nooga baxdaane\nGeesteebaad ka marten?\nGabadh: Geyaankii dhulka joogey\nMarkii guur laga waayey\nGaabsigaa dan la moodoo\nRagaa noo geliyey\nWiil: Oo ninkii gacalooyin\nGalab aad kulantaanee\nXaga guurka u leexdee\nGoblan yaad ku abaadin\nKa gaashaamo yidhaahdana\nAqal weyn oo guduudan oo\nDhawr ganjeelo ku taaloo\nSariir aan geyigeena\nGudaha laydh kaga yaaloo\nGunta jiifto xareediyoo\nKalluun uu dhex gurguurto\nIyo kuraasi aad moodo giraanoo\nAfar geer iyo taayir\nGees walba ugu ordeysiyo\nGaadiidka yaala jabaan baad\nGacalooy ku xidheenoo\nGeyaankii waad hindhisteen.\nAbwaanku waa musawir farshaxan ah oo midabada maskaxdiisa ku keydsan cid qiyaasi kartaa aanay jirin, marka daruuraha cirka, jeegaanta roobka, mayeyga hooray, qoraxdoo liiqa dhigtay ama dhalatay, xidigaha dhalaalaya, ubaxa sardhada ka toosay ee afka dhiinka cas marsaday, ciida dheregtey iyo jidhaamaha rahu ka dhex qalaadayo marka uu sheeda ka sawiro adaa is weydiinaya jaamacada uu kasoo baxay, digriiga uu sito iyo inta sanadood ee uu cilmigaa u rixleystey, waxay se ila tahay in uu habeen uun la soo toosay waayo horaa loo yidhi, hibo eebe ku siiyo habeen la is kama qaado.\nRiwaayado doora ayuu daawatada usoo bandhigey kuwaa soo riwaayad kastaaba culeyskeeda aan dhulka laga jari kareyn, waxa kale oo uu gacan muuqata ka geystey riwaayadaha ay jaalayaashii sameeyeen, kuwasoo qaarkoodna uu heeso ku dhibaadiyey qaar kalena geeraaro iyo sheekaba uu ugu deeqay. Inkasta oo uu hal abuurku magaca ka simanyahay haddana murti looma sina Xassan-na tahan ayuu qayrkii ka horeeyaa, waa maarshaalka suugaanta!!\nQalinkii Axmed Aw Geeddi


Golaha Wasiirada Jubbaland oo loo gudbiyay Laba Hindise Sharciyeed oo ay soo diyaariyeen Komishinka Shaqada iyo shaqaalaha. – Radio Daljir\nGolaha Wasiirada Jubbaland oo loo gudbiyay Laba Hindise Sharciyeed oo ay soo diyaariyeen Komishinka Shaqada iyo shaqaalaha.\nJanaayo 25, 2018 12:09 g 0\nMadaxweynaha Dowlad Goboleedka Jubbaland ee Soomaaliya Mudane Axmed Maxamed Islaam ayaa maanta shir gudoomiyay kulanka caadiga ah ee golaha Wasiirada.\nGolaha waxaa maanta loo qabiyay Laba Hindise Sharciyeed oo kala ah Hindise Sharciyeedka Xeerka Shaqaalaha Ra’yidka ah iyo Hindise sharciyeedka dhismaha gudiyada Shaqaalaha Ra’yidka ah kaas oo uu soo diyaariyay Komishinka Shaqada iyo Shaqaalaha Jubbaland.\nLabadan Hindise Sharciyeed waxaa kale oo weheliya Xeer hoosadyada uu ku shaqaynayo Komishinka kuwaas oo golahu ay soo akhrin doonan kadibna loo gudbin doono Golaha Shacabka Jubbaland.\nSidoo kale golahu wuxuu warbixin la xiriirta shaqada Wasaaradaha ee Sanadkii tagay ka dhagaystay qaar kamid ah Wasaaradaha Dowlada iyadoo inta dhimana lagu booriyay in fadhiyada kale ee golaha ay keenan.\nHooyo Somaliyeed oo isku dayaaysa sidii Madaxweyne Farmaajo ula kulmi lahyd (dhegayso)\nQoys ku geeriyooday shil gaari oo kadhacay magaalada Laascaanood (dhegayso)


Rajada Puntland Haantaawilif Dheer Ka Dib\n(SHHRF 0027/2005, 12 Jannayo 2005)\nWaxaa amman mudan dadweynaha Puntland, kuwaasoo isticmaalay xaquuqdooda dastuuriga ah doorashooyinkii madaxweynaha iyo ku-xigeenkiisa ee dhacay bisha kowaad ee sannadkan 2005. Taasi waxay ahayd gabo-gabi xilli la soo maray iyo bilow mid ugub. Waxay kaloo ahayd bilow fiican markii dadka Puntland ay muujiyeen in faankooda iyo ficilkood isku meel u jeensan karaan. Dabaqadda siyaasaddu waxay muujisay, muddo lix sano iyo bar ah, ka dib inay ka miro dhalin karaan rabitaanka shacbiga.\nHadba aqbilaadda shacbiga aqbalo maamulka waxay ku xirantahay daacadnimada maamulka, iyo sida loo xaqiiyo fikirka Puntland ku asaasantay oo ahaa in maamulku hoos ka soo unkamo. Qaabka maamul-hoos-ka-unuggu wuxuu khasbaa in maamulku uu leeyahay xisaabtan bulshada xoog ku leedahay. Haddii bulshadu raalli ka tahay qaabka maamulka waxay keenaysaa inay yaraato collaadda siyaasadeed. Taasina waxay tilmaamaysaa tubta nabadda iyo dimoqoraadiyadda.\nMaadaama ay Puntland weli ku jirta waji colaad-damis, waxaa mudan in maamulka cusubi xoog saaro dib-u-dhayid dhaawacyadii bulshada soo kala gaaray. Calool isu xaarnaan sahal kuma imaan karto meel colaadi ka dhacay oo la isku tacadiyey. Sidaas daraaddeed, waxaa lagama maarmaan ah in la raadsho hab looga bugsoodo wixii dhacay si bulshadu horay uga sii tillaabsato. Tani kale waa in la helo niyad dhisan oo darsi looga qaatay khaladaadkii hore, si aysan mustaqbalka u dhicin. Waa in ciddii dambi cid kale ama ummadda ka gashay qoor keesataa.\nColaad kasta waxay ku rafataa dheelitirka qaab-deegaanka ee bulsho. Si taas looga waantoomno, waa muhiim in la helo caado ku salaysan ka hortag xididka colaadda intuusan fidin iyo sababka uu salka ku hayo. Taas waxaa ka mid ah in xoog la saaro sidii looga waantoomi lahaa ku xadgudubka xuquuqda aadamiga iyo sharcigaba.\nSHHRF waxay soo dhawaynaysaa doorashadda dhawaan loo dortay Gen. Maxamuud Muuse Hirsi (Cadde) iyo ku-xigeenkiisa, Xasan Daahir Afqurac, madaxweyne iyo madaxweyne-ku-xigeenka Puntland. Inkastoo shaqo adagi hor taal labadaas masuul, waxaa muuqda rajo bilow ah. In lagu dhawaaqo in colaadda gobolka lagu dhameeyo wada hadal waa wax loo guuxo. Sidoo kale dalbidda in hantida ummadda la dhowro waa waajib hore loo gudan waayay welina muqaddas ah. Labadaas qodob (waa colaad hurin iyo qaataye-qaado) waxay ahaayeen meelaha maamulkii hore ka dheelliyey.\nUgu dambayn waxaa SHHRF kula talinaysaa maamulka cusub inay hangool ummadda uga qabato ragga ama dumarka ku mabay hantidii ummadda, aanna lagu soo darin xubnaha muhiimka ah ee maamulka hadda la unkayo. Kuwa galay dembi dagaaleedka ayaga warkooda daa.


Ciidamada Jubba oo Kismaayo ku qabtay rag haysta baasabooro British oo lagu tuhmay Al-shabaab – Radio Daljir\nCiidamada Jubba oo Kismaayo ku qabtay rag haysta baasabooro British oo lagu tuhmay Al-shabaab\nNofeembar 26, 2013 1:54 b 0\nKismaayo, November 26, 2013 – Ciidamada maamulka KMG ah ee Jubba ayaa gelinkii dambe ee shalay gacanta ku dhigay labba nin oo si sharci daro ah ku soo galay Soomaaliya kana yimi dhanka Kenya, sida ay sheegeen Jubba.\nLabbada nin oo watay doon ayaa lagu qabtay dekedda magaalada xeebta ah ee Kismaayo, waxaana gacanta loo geliyey ciidamada Kenya ee ka tirsan howl-galka nabad illaalinta midowga Afrika ee AMISOM.\nCiidamada Jubba waxay sheegeen in raggaani ay ka tirsan yihiin kooxda Al-shaaab, Jubba ayaa xaqiijiyey in labbada nin ee la qabtay ay haystaan baasabooro British ah.\nRagga la hayo baaritaano ayaa ku socda haatan, waxaana la xaqiijiyey in ay ka yimaadeen magaalada Mombaza ee xeebta gobolka Coste ee dalka Kenya, ururka Al-shabaab ilaa hadda kama aysan hadlin ragga la qabtay.\nQaramada midoobey oo sheegtay inaysan suurta-gal ahayn in la xiro xeryaha qaxootiga ee Dhadhaab\nBulshada rayidka ah oo baarlamanka federaalka ugu baaqay in la hagaajiyo anshaxa gollaha shacabka


Baarlamaanka F. Soomaaliya oo Ansixiyay Ibeddel Lagu Sameeyay Xeerka Bangiga Dhexe - WardheerNews\nBaarlamaanka F. Soomaaliya oo Ansixiyay Ibeddel Lagu Sameeyay Xeerka Bangiga Dhexe\nMuqdisho, Xildhibaannada Baarlamanka F. Soomaaliya ayaa maanta ansixiyey isbeddel lagu sameeyey Xeerka Bangiga Dhexe ee Soomaaliya. Isbeddelkan sharci ayaa meesha ka saaraya shuruudo ka horistagayay in jagada guddoomiyaha Bangiga Dhexe uu qabto qof aan Soomaali ahayn.\nCod loo qaaday isbeddelkan ayaa waxaa oggolaaday 158 ka mid ah xildhibaannada halka ay ka diideen17 xildhibaan oo keliya, mana jirin cid ka aamustay.\nWax ka beddelka xeerka Bangiga Dhexe ayaa ka dhigan in Bangiga Dhexe uu madax ka noqon karo qof ajnabi ah iyadoo arrintani ay dood weyn ka dhex dhalisay bulshada Soomaaliyeed maalmihihii aan soo dhaafnay.\nBaahida keenaysa in isbeddel lagu sameeyo xeerkan ayaa dad bani shaki ka muujiyeen iyadoo wararka qaar sheegayaan in jagadan lagu wado in uu qabto nin u dhashay dalka Biritayn laguna magacaabo Nigel Roberts oo xidhiidh dhaw la leh Villa Soomaaliya.\nMa cadda sababta ay Villa Soomaaliya u doorbidayso in qof ajnabi ahi uu qabto xilka Jagada guddoomiyaha Bangiga Dhexe iyadoo la heli karo dad badan oo Soomaali ah aqoon, karti, iyo waayo-aragnimana u leh shaqada bangiyada iyo culuunta dhaqaalaha.\nAqoonyahan Soomaaliyeed oo WDN wax ka weydiisay arrintan ayaa sheegay in uu filayo in madaxda Soomaalidu rabto in ay kalsooni ka hesho hay’adaha maaliyadda ee caalamiga ah iyo waddamada deeqaha bixiya maadaama dawladda Soomaaliyeed ay tahay mid magac xun u meelmaray oo mar walba lagu eedeeyo musuqmaasuq baahsan.\nInkastoo ay jireen xildhibaanno si aad ah uga soo horjeestay wax kabeddelka xeerkan haddana aqlabiyadda weyn ee baarlamaanku ku ansixiyay xeerkani waa mid marag cad u ah sida ay dawladdu gacanta ugu dhigtay hay’adda xeerdejinta oo ah hay’adda ugu sarraysa dalka matashana shacabka.\nXildhibaan Sakariye xaaji Maxamuud oo ka tirsan xildhibaannada Baarlamaanka F. Soomaaliya oo ka mid ahaa xubnihii sida weyn uga soo horjeestay waxka beddelka sharcigan ayaa arrintan ku tilmaamay fadeexad la mid ah middii dhiibista Cabdikariim Qalbi dhagax ay dawladdu u dhiibtay waddanka Itoobiya.\nXildhibaan Sakariya ayaa xukuumadda weydiiyay Kitaabkii lagu dhaarin lahaa haddii qof ajnabi ah oo gaal ah xilka guddoomiyaha bangiga dhexe loo dhiibo iyo afkii uu kula shaqayn laha shaqaalaha kale.\nSi kastaba ha ahaatee arrintan ayaa noqonaysa mid sii kordhisa ka aamin baxa iyo kalsooni darrada isa sii taraysa ee shacabka Soomaaliyeed ka qabaan dawladda uu hoggaamiya madaxweyne Maxamed Cabdullaahi Farmaajo.


Home Wararka Caruur iyo Haween ku nool degaanka Ceel Dhaarir oo ku sumoobay caano...\nCaruur iyo Haween ku nool degaanka Ceel Dhaarir oo ku sumoobay caano ay cabeen\nWararaka ka imaanaya degaanka Ceel Dhaariri ee Gobolka Bari ayaa sheegaya in Ugu yaraan 45 qof ayaa ku sumoobay ka dib markii ay caabeen caano sumeysay.\nDadkan ku sumoobay caanaha ayaa isugujiray Haween iyo Caruur ,waxaana kamid ah dadkan laba haween ah oo xaamilo ah. Ilaa iyo hadda lama xaqiijin in ay jiraan dad ku dhintay dhacdadan. Dadkii ku sumoobay caanaha waxaa la geeyay Isbitaalka degmada Carmo.\nPrevious articleAbiy Ahmed Is Not a Populist\nNext articleGudigii uu magacaabay Camey oo xubno hor leh iscasilay iyo Farmaajo oo eed loo jeediyay\nMadaxweynaha Somaliland oo kormeeray mashaariicda dhulka lagu beerayo


galmada iyo guurka , galmo la'aan waa fashil aqriso - iftineducation.com\ngalmada iyo guurka , galmo la’aan waa fashil aqriso\niftineducation.com – fahanka galmada ee labada lamaane ayaa ah asaaska guurka guuleysta , si loo gaaro ujeedkaasi waxaa muhiim ah in uu jiro xariir wanaagsan xiliga galmada iyo in si cad ah la isugu sheego waxa ay labada lamaane dareemayaan xiliga cayaarta socoto . Waxa ayna tani keeneysaa in in labadaba ay gartaan waxa midka kale raaxo uu ka helayo isla markaana kaga boganayo illaa uu ka gaaro heerka gariirka galmada .\nRagga ayaa dareema kacsi marka uu si saraaxad leh u ogaado waxa ay lamaantiisa dooneyso , waxaana haweeneyda la gudboon in ay ogaato in ay xaq u leedahay in ay ninkeeda u sheegto sida iyo habka ay raaxada ku heli karto si uu ugu sameeyo . Is fahanka sariirta oo la isu sheegto qofba sida uu macaanka galmada ku heli karo ayaa keenta in labada lamaane dareemaan dharag galmo oo ay raali isaga yihiin .\nDaawo Laba gabdho oo muuqaal galmo soo duubay\nha kacsan hadaad aqrisatay yaah\ngabdho somali is wax waxeynaayaan nin la’aan maa jirto daawo yaabkaan\nDeepika Padukone Oo Noqatay Qofta Ugu Horaysay Ee Ka Qeyb Gasho Barbaamijka Big boss 10 Ee Salman Khan


DF oo dib uga laabatay go’aan ay horay uga qaadatay AL-SHABAAB | Wardoon Wardoon.net - Somali News\nDF oo dib uga laabatay go’aan ay horay uga qaadatay AL-SHABAAB\nXili dhawaan DF Somalia ay warbaahinta iyo Bulshada Soomaaliyeed ku cadaadisay in Maleeshiyaadka Al-shabaab looguyeero UGUS, ayaa waxaa arrintaasi dib uga laabtay Dowlada Somalia.\nMaxamed Cabdi Xayir Maareeye oo ah Wasiirka warfaafinta Somalia ayaa warbaahinta ka shaaciyay in DF ay dib ula laabatay go’aankii ahaa in Maleeshiyada Al-shabaab loogu yeeraayo UGUS oo loo soo gaabiyay ”Ururka Gumaadka Umadda Soomaaliyeed”.\nWaxa uu Wasiirku sheegay in Dowlada Federaalka ah ee Somalia aysan qeybaha kala duwan Bulshada ku cadaadin doonin isticmaalka Erayga UGUS, waxa uuna sheegay in go’aankaasi ay dib ula laabatay Dowlada.\nGo’aanka Al-shabaab loogu wanqalay UGUS, ayaa waxaa markiisii hore uu ka soo baxay Taliyaha Hay’adda Nabadsugida iyo Sirdoonka Qaranka Somalia Cabdiraxmaan Tuuryare kaasoo saxaafada ku amrey inay hadda kadib Maleeshiyada Al-shabaab ugu yeeraan UGUS.\nGo’aanka dib ugu laabashada Dowlada Federaalka ayaa muujineysa awoodaha Maleeshiyaadka Al-shabaab, kadib markii ay Dowladu ku gacanseertay inay dhaqan galiso go’aankaasi.


Barcelona oo soo xulatay safka ay kaga hortegyso kooxda Sevilla habeen dambe.\nHome Horyaalka Spain Barcelona oo soo xulatay safka ay kaga hortegyso kooxda Sevilla habeen dambe.\nBarcelona ayaa soo liiska ciyaartoyda ay kaga hortegeyso kooxda Sevilla kulan ka tirsan copa del rey habeen dambe shan saac ciyaar ka dhici doonto garoonka sevilla ee Ramon Sanchez bisjuan.\nBarcelona oo safar ah waxaa ciyaartaas seegi doonaan xidigo badan oo ay ka mid yihiin xidiga daafaca ka ciyaara ee Dest iyo Araujo dhaawac soo gaaray kulankii ugu dambeeyey ee Real betis sidoo kale waxaa maqnaan doonaan Pjanic, Brithwaite, Pique, Roberto iyo Ansu Fati.\nKooxda ka dhisan gobolka Catalonia ayaa damacsan in koobkaan ay ku xisaabtamaan madaama horyaalka spian hogaanka looga haayo dhibco badan sidoo kalena ay adag tahay xaalada tartanka uefa champions league.\nPrevious articleQalalaadkii De Gea kulankii Everton iyo Henderson oo ka Faa’iideysan Kara.\nNext articleMark Hughes oo ku booriyay Manchester United inay heshiis cusub u gacan geliso Edinson Cavani


Xalka G/AFRIKA: Nabad, horumar iyo is-kaashi - Caasimada Online\nHome Maqaalo Xalka G/AFRIKA: Nabad, horumar iyo is-kaashi\nXalka G/AFRIKA: Nabad, horumar iyo is-kaashi\nFaa’iidooyinka Qaabka Is-kaashi & is-faham\nGeeska Afrika wuxuu ka mid yahay goobaha xagga istiraatijiyadda caalamka ugu muhiimsan maadaama ay maraan marinnada ganacsi ee isku xira qaaradaha Yurub, Aasiya, iyo Afrika. Gobolku wuxuu leeyahay khayraad dabiici ah oo aan weli laga faa’iidaysan, iyadoo waddamada gobolku yihiin kuwa ugu faqrisan caalamka, uguna nabadgelyo xun. Ka hor imaatinkii guumaystayaashii reer Yurub, gobolka Geeska Afrika dadkiisu waxay ku noolaayeen nolol degan, isku-filaansho xagga dhaqaalaha iyo sancada, ay ka jirto nabadgelyo buuxda, iyadoo jawiga hawadu iyo degaankuba ay ahaayeen isla kuwa ay maanta ku nool yihiin. Kaddib imaatinkii guumaystayaashii reer Yurub gobolku wuxuu isu rogay goob colaadeed, faqri, iyo dhaqaale xumo joogto ahi haraysay. Waxay guumaystayaashii burburiyeen dhammaan qaababkii dhaqan-dhaqaale, bulsho-horumarineed, wada-deganaansho iyo walaaltinnimo ee soo jireenka ahaa. Waxayna kala qoqobeen qoysas iyo caa’ilooyin, iyagoo xuduudyo beeneedyo u sameeyay, halkaasna ilaa maanta gobolku uu ku jiro nolol-xumada ugu daran caalamka.\nHaddaba, waddamada Geeska Afrika waxay ku soo ceshan karaan karaamadoodii, noloshoodii, xoriyadoodii, kulana qabsan karaan waddamada horumaray ee qarnigan 21-aad waa iyagoo iska kaashada xag dhaqaale, ganacsi, iyo bulsho, iskuna fura xuduudyo beeneedyada.\n* Ethiopia: baaxadda dhul: 1,127,127 sq km; Tirada dadka: 107 milyan\n* Kenya: baaxadda dhul: 582,650 sq km; Tirada dadka: 48 milyan\n* Eriteria: baaxadda dhul: 121,320 sq km; Tirada dadka: 6 milyan\n* Djibouti: baaxadda dhul: 23,000 sq km; dadka: 1 Milyan\n*waa qiyaasta Juulaay 2017, The World Fact Book.\nWaddamada Soomaaliya, Ethiopia, Kenya, Djibouti, iyo Eriteria waxay ku fadhiyaan dhul baaxaddiisa lagu qiyaasay 2,491,754 sq km, iyadoo ay ku nool yihiin dad lagu qiyaasay 174 milyan, tiradaas oo ku dhow midda dadka Ingiriiska, Jarmalka iyo Faransiiska. Khayraadka waddamada Geeska Afrika waa mid ku filan, amaba ka badan haddii laga faa’iidaysto. Waxaa laga helaa macdamaha qaaliga ah sida Gold, Uranium, Platinium, Copper, Natural Gas, oil reserves, iyo waliba khayraadka beeraha iyo xoolaha, iyadoo gobolka ay ku nool yihiin xoolaha ugu badan Afrika. Gobolku wuxuu leeyahay badaha iyo wabiyada ugu muhiimsan Afrika xag wax soo saar iyo xag ganacsiba.\nWaxaase nasiib-daro ah in caalamku ku tilmaamo sannad walba in ay dadkiisu u dhimanayaan gaajo iyo cudurro, gurmad deg-deg ahna loo sameeyo. Is-kaashiga Gobolku wuxuu ka hortagayaa, xalna u helayaa dhaqaale-xumida iyo faqriga hareeyay dadkiisa.\nHaddii aan soo qaadanno Soomaaliya maxaa faa’iido ugu jira is-kaashigan?\nWaxaa dhici karta in lala yaabo fakarkan oo la yiraahdo sidee is-kaashi noo dhex mari karaa cadowgeenii soo jireenka ahaa, nagana haysta weli dhul Soomaaliyeed. Waa arrin gar ah in xal loo helana u baahan. Soomaaliya waa dal muslim ah 100%, iyadoo tirada dadka ku nool lagu qiyaasay 12 milyan oo kuwa qurbaha iyo qaxootigu ku jiraan. Shacabkaasi waxay halgan dheer oo taariikhi ah ugu jireen sidii ay diintooda u difaacan lahaayeen, tan iyo markii Islaamku soo gaaray. Waxaa colaad fogaatay dhextiil/taalaa kuwa Ethiopia oo maamulayaashoodu ay diinta kiristaanka haysteen/taan. Hase Yeeshee maanta Ethiopia waxaa ku nool dad lagu qiyaasay 107 milyan. Tiradaas waxaa muslim ah in ka badan 43 milyan. Dadkaas muslimiinta ah waxay la qiimo iyo sharaf yihiin kuwa Soomaaliya, iyagoo waliba tira ahaan aad uga badan Soomaaliya. Intaas waxaa dheer iyadoo dadkaasi ku nool yihiin nolol aad u liidata marka loo eego shacabka kale ee Ethiopia, gaar ahaan kuwa Amxaarada iyo Tigreega.\nIs-kaashiga Geeska Afrika wuxuu keenayaa in tiro lagu qiyaasay 65.5 milyan muslimiin ah ay isu furmaan. Shucuubtaas Islaamka ah waxay ku nool yihiin xeebaha iyo dekadaha Geeska Afrika, taasoo u suurto gelinaysa inay hoggaamiyaan dhaqaalaha iyo ganacsiga Geeska Afrika. Arrintaasi waxay faa’iido wayn ugu jirtaa ummadda Soomaaliyeed oo ah dad aad u fir-fircoon, kartina u yeelan kara inay hoggaamiyaan awoodda dhaqaale ee Geeska Afrika. Tusaale ahaan Kenya Soomaalidu waxay ku leedahay ganacsi xooggan, kaasoo u gudba bariga iyo bartamaha Afrika. Kenya waxaa ku nool dad lagu qiyaasay 48 milyan, iyadoo 7.5 milyan ay muslimiin yihiin. Hase yeeshee tirada dad ee muslimiinta ah ee Ethiopia waxay wax badan ka badan yihiin kuwa kale ee Geeska Afrika. Kenya oo sida la ogyahay haysata dhul Soomaaliyeed ayaa ka faa’iidaysatay fir-fircoonida Soomaalida una furtay suuqeeda. Waxaa hubaal ah haddii Ethiopia suuqeeda furto, kana qayb qaadato is-kaashiga Geeska Afrika in Soomaalidu si fir-fircoon uga faa’iidaysanayaan suuqaas wayn, iyagoo walaalahooda muslimiinta ahna u furaya indhaha. Taasi waxay keenaysaa iskaashi dhexmara shacabka faraha badan ee Ethiopia iyo kuwa Soomaaliya.\nFikraddan, oo laga yaabo inay hadda curdan tahay, waxay badeli kartaa qaabkii hore ee labada waddan u wada dhaqmi jireen, iyadoo Soomaalidu si dagaal la’aan ah ku soo ceshan karto dhulkii ka maqnaa, saaxiibbana ka dhex samaysan karta shacabka Itoobiya. Is-kaashiga Geeska Afrika wuxuu meesha ka saarayaa xoogga iyo caburinta ay Amxaarada iyo Tigreegu ku hayaan inta badan ee kale ee shacabka Itoobiya. Marka la soo koobo faa’iidooyinka uu is-kaashigan u leeyahay Soomaaliya waa mid aad u wayn xag dhaqaale, ganacsi iyo bulsho-horumarineed wuxuuna keenayaa:\nIn diinta Islaamku fido xag dad iyo aqoonba;\nIn Soomaalidu xag ganacsi iyo dhaqaaleba la wareegto Geeska Afrika;\nIn Soomaalida Geeska Afrika ay midoobaan, kaddib marka shucuubta Geeska Afrika la is fahmo;\nIn Soomaalidu ka faa’iidaysato xag xadaarad, wadanninimo iyo wada noolaansho shucuubta kale ee Geeska Afrika;\nIn Soomaalidu is jeclaato, illowdana colaadda dhexdeeda ah, maadaama ay la dhaqmayaan dadyoow kale, halkii ay ayagu isu muuqan lahaayeen;\nIn magaalooyinka Soomaaliyeed ay noqdaan xarumo ganacsi oo isku xira Afrika iyo Aasiya;\nIn aqoonta la isku gudbiyo, aqoonyahanka Geeska Afrika ee dunida kale jiraana ku soo laabtaan gobolka;\nIn maalgashiga shirkadaha shisheeye uu gobolku xarun u noqdo; iyo\nIn nabadgelyo waarta ay ka dhalato Gobolka Geeska Afrika.\nXigasho Buugga: Maxaa Hortaagan Dawladnimada Soomaaliya? Geeska Afrika iyo Danaha Is-diidan.\n(1999), Qoraa: Abdiweli Hassan Mohamed (ISBN: 9966-05-189-9 ama 978 9966 05 189 9


Apple wuxuu la socon doonaa Apple Car sida ay khubarada sheegeen. | Waxaan ka socdaa mac\nApple waxay la socon doontaa Apple Car sida ay khubarada sheegeen.\nWaxaan horey u sheegnay in wararka xanta ah ee ku saabsan Apple Car (ama wax kasta oo ay ku dhammaato in la yiraahdo) ay hadda uun bilowdeen. Falanqeeyayaashu waxay sheegteen in gaariga Apple uu heshiis fiican u yahay shirkadda Mareykanka isla markaana ay tahay inuu noqdo kan ugu weyn ee la tartama Tesla. JP Morgan ayaa hada sheegaya in Apple waa inuu u tagaa. Uma qalmaan qiyaas ahaan nus qiyaas ahaan. Dhamaan ama waxba, taasi waa su’aasha.\nBangiga maalgashiga ee JP Morgan, ayaa ku sheegay falanqeyn cusub inuu rajeynayo in gaariga Apple uu noqdo mid si buuxda u madax bannaan oo shirkadda Mareykanka ah soo saaray dhamaadka 2020s.\nTaasi waa, falanqeeyayaasha bangiga waxay aaminsan yihiin in gaariga Apple uu jiri doono dhamaadka tobankan sano. Kuo ka badan 2025. Warbixinadii ugu dambeeyay sidoo kale wuxuu tilmaamay in 2024. Dabcan, Haddii aan sidan ku sii socono, midkood ayaa saxnaan doona.\nSamik Chatterjee oo ah falanqeeye maamule ayaa rajeynaya in shirkada weyn ee tiknoolajiyadda Cupertino ay qaado "go big" hab. Sug Apple inay raadiso xakamee xawaaraha hal-abuurka si loo kala saaro Apple Car loona dhigo suuqa kobaca ee bateriga baabuurta korontada ku shaqeeya ee si buuxda u madax banaan.\nSababta ugu weyn ee Apple u xiiseyneyso wershadaha baabuurta korontada ku shaqeeya ayaa ah in wadar ahaan suuqyadeeda wax laga qaban karo ay ku dhowdahay 2,55 trillions of dollars, oo ka sarreeya suuqa $ 420.000 bilyan ee casriga ah. Apple sidoo kale waxay fursad ku leedahay saldhig la rakibay oo ah 1.000 bilyan oo gawaari ah, iyo ismaamulka "Apple Car" sidoo kale wuxuu si qoto dheer u dhexgeli karaa una ballaarin karaa Adeegyada.\nGaariga «Apple Car» waxay noqon doontaa gaari qaali ah shirkadduna waxay u badan tahay inay ka doorbido wax soo saarka dibadda iyo isdhexgalka tooska ah marka hore. Dhibaatooyinka guud waxay u badan tahay inay aad uga hooseeyaan alaabooyinka kale ee qalabka Apple. Si kastaba ha noqotee, dakhliga wuxuu gaari karaa $ 700 bilyan.\nWadada buuxda ee maqaalka: Waxaan ka socdaa mac » Apple » Xanta » Apple waxay la socon doontaa Apple Car sida ay khubarada sheegeen.


Jowhar.com : Somali Leader News - News: Wasiirada Arrimaha Gudaha iyo Amniga oo loo qabtay in muddo 15-cisho gudahood ku hor-yimaadaan Baarlamaanka\nApril 24 2014 22:47:20\nXildhibaanada Baarlamaanka Soomaaliya ayaa maalmo ka hor u gudbiyay Gudoonka mooshin lagu dalbanayo in Wasiirka Arrimaha Gudaha C/llaahi Goodax Barre iyo Wasiirka Amniga Qaranka C/kariin Xuseen Guuleed inay ku hor-yimaadaan Baarlamaanka.\nGudoomiye kuxigeenka labaad ee Baarlamaanka Mahad Axmed Cawad oo aqrinayay qaraar uu Baarlamaanka ka qaatay dilkii Odayaasha dhaqanka ee loogu geystay duleedka Buur-Hakaba ayaa ka dalbaday Xukuumada inay guddi baari ay u soo saarto weerarkaas lagu laayay ilaa sideeda odayaasha dhaqameedka ahaa.\nSidoo kale waxaa uu cambaareeyay falkaas waxashnimada ah, isagoo xusay in gudiga deg deg ah ee loo saarayo falkaas inay baaritaan sax ah ku soo sameyaan, isla markaana Baarlamaanka la hor keeno xog dhab ah.\nWasiirada loo yeeray ayaa laga doonayaa in wax laga weydiiyo nabadgelyada dalka iyo halka ay marayaan howl galada ka socda gobolada, iyadoo Xildhibaanada Baarlamaanka ay su'aalo adag weydiinayaan wasiirada arrimaha gudaha iyo Amniga.\nGudoonka Baarlamaanka ayaa sheegay in howl fara badan ay u taalo sanadkan oo ay ugu weyn tahay arrimaha dib u habeynta dastuurka, federaalka iyo howlaha amniga dalka, iyadoo Baarlamaanka bilaabi doono la xisaabtan dhab ah.\nmahad on April 03 2014\nJowhar.com751,639 unique visits